text:
Inhliziyo ka-Igesund isasele kuPienaar
2012-11-06 14:01
Johannesburg - Akungabazeki nje ukuthi umqeqeshi weBafana Bafana uGordon Igesund angathanda ukubona lowo owayengukaputeni uSteven Pienaar ubuyela eqenjini lesizwe, kubika iFootball411.com.
NgoMsombuluko u-Igesund umemezele isikwati esizobhekana neZambia koweNelson Mandela Challenge, ngaphambi kokuhambela eNgilandi ukuyohlangana nabadlali bakuleli abazinze kuleliya lizwe.
Uzobe exoxisana no-Andrew Surman noDavide Somma.
Kanti kulolu hambo uzophinde ahlangane noPienaar.
U-Igesund uthi inhloso yakhe akukhona ukuthi ancenge uPienaar ukuba abuyele kuBafana, kodwa uyomcebisa ekutheni uma ezisola ngesinqumo sakhe ithuba lisekhona.
"Kimina uSteven Pienaar, ubelindizisela phezulu ifulegi lezwe. Ngicabanga ukuthi kuhle ukuthi ngiyoxoxisana naye," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Ukhomishana uhambela indawo yesibhicongoComment on this story
UKHOMISHANA wamaphoyisa kuzwelonke uGeneral Riah Phiyega izolo uhambele indawo yesibhicongo emayini yeplatinum iLonmin Marikana emuva kokubulawa okungenani kwabavukuzi abangu 12 yabasebenzi okukholakala ukuthi bangamalungu enyunyana entsha yasezimayini i-Associaton of Mineworkers and Construction Union.
UPhiyega bekulindeleke ukuthi ahlangane nezikhulu zamaphoyisa eNorth West nabaholi bezinyunyana zabasebenzi ngaphambi kokuxoxisana nabezindaba namuhla.
Izolo amaphoyisa awathandanga ukusho ukuthi bangaki abasebenzi abashonile kulesi sibhicongo kanjalo nabalimele. Ngokwemibiko yabezindaba iSapa ngesikhathi sokushicilela besekushone okungenani abangu-12. Izolo kusihlwa ama ambulensi abesabonakala ephithizela ethatha abasebenzi abalimele.
INational Union of Mineworkers enabasebenzi abaningi basemgodini, ithi ikhathazekile ngokubulawa kwabasebenzi emayini iLomnim eNorth West esigamekweni sakamuva izolo.
“Isimo esingamukelekile lesi, sethemba ukuthi kuzokwenziwa uphenyo olunzulu ngokuthi kwenzekeni ukuze abathintekayo babhekane nengalo yomthetho,” kusho uNobhala weNUM uMnuz Frans Baleni.
Izolo okhulumela iNUM uLesiba Sishoka ekhuluma ohlelweni lwezindaba zakwa-e News, uthe amaphoyisa azame ngakho konke ukuxwayisa abasebenzi.
Uqhube wathi akwamukelekile ukuthi kube khona abantu abaziqondisela bona abantu bamise izinto ezweni. Ubuye waveza ukuthi banolwazi lokuthi konohlu lwamalungu eNUM okuthiwa azosocongwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
Akuqiniswe kwi-maths nesayensi - Uthishanhloko
2013-01-03 13:00
Johannesburg - Kudingeka kunakwe kakhulu i-maths nesayensi, kusho uthishanhloko wesikole saseBenoni, eKurhuleni, esho ngoLwesine ngemuva kokuphuma kwemiphumela kamatikuletsheni.
UJacob Reba, onguthishanhloko wase-Ephes Mamkeli Secondary School eWattville, uthe abafundi bebanga leshumi bahlulekile ukuphasa ngamalengiso kulezi zifundo.
"Kumele sisebenze kanzima ukuze senze kangcono ngoba lezi zifundo, kuhlanganisa ne-Accounting, zibaluleke kakhulu. Yilezi zifundo uhulumeni azibalule njengezibalulekile nezizodingeka."
Abanye abafundi baqale ukutheleka esikoleni ngezithuba zabo-8:15 ukuzolanda imiphumela, lesi sikole singezinye sezikole esenze kahle elokishini.
Bangu-80.2% abaphasile, isibalo sisuka ku-78.8%.
UReba uthe uyayithokozela imiphumela.
"Senza kangcono kunezikole ezingomakhelwane bethu."
Kubafundi abangu-147 abebenza ibanga leshumu, kulesi sikole, bangu-118 abaphasile. Ophase kahle kunabo bonke esikoleni uNkululeko Vilakazi, othole o-A abane no-B abathathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyalulama uPeter Ndlovu
2012-12-17 15:03
Harare - Owayengumdlali webhola waseZimbabwe uPeter Ndlovu usesimweni esethembisayo ngemuva kokulimala engozini yemoto ebulale umfowabo omdala u-Adam, kusho osondelene nomndeni ngeSonto.
Ingozi, ephinde yadlula nomphefumulo wowesifazane, yenzeke ngesikhathi lezi zelamani zihamba ngaseVictoria Falls eZimbabwe ekuseni ngeSonto.
UNdlovu, 39, uphuthunyiswe esibhedlela kwaBulawayo, ngokusho kukaGeorge Bhebhe osondelene nomndeni.
"Usesibhedlela iMater Dei Hospital manje, kanti usesimweni esigculisayo, kumanje silindele amalungu omndeni okuyiwona azosinika imininingwane egcwele," kusho uBhebhe.
Owayeyimenenja yakhe uWinston Makamure utshele iBBC ukuthi lo mdlali uyelulama.
"Ulimale ngaphakathi, isekhandla, izimbambo waphuka nomlenze."
- Landela
IzindabaNews24 kuTwitter
- SAPA


text:
I-ANC izwelane nomndeni wesithunywa
2012-12-20 10:54
Bloemfontein - I-ANC isithumele amazwi enduduzo emndenini wesithunywa esivele sendela kweliphakade kungazelele muntu ngesikhathi kuqhubeka ingqungquthela yeqembu eMangaung.
UHappy Ndinisa, waseBarberton, eMpumulanga, ushone ngoMsobmbuluko.
"Isidumbu sakhe sesivele sithunyelwe kubo. Sithanda ukudluliswa amazwi enduduzo emndenini wakhe," kusho uNobhala Jikelele we-ANC uGwede
Mantashe.
UNdinisa uzofihlwa ngeSonto.
Ushiya ngasemuva unkosikazi namadodakazi amathathu.
- Landela
IzindabaNews24 kuTwitter
- SAPA


text:
WASHINGTON— Icele leMDC elikhokhelwa nguMnu Welshman Ncube selixotshe amalunga alo edale lephalamende amahlanu liwethesa icala lokusekela iMDC kaMnu Morgan Tsvangirai.
Unobhala jikelele walelibandla uNkosikazi Priscillar Misihairambwi-Mushonga uthumele amalunga la incwadi ngempelaviki ewazisa ngalelinyathelo.
Abaxotshiweyo ngummeli weTsholotsho South uMnu Maxwell Dube, uMnu Thandeko Zinti Mkandla oweGwanda North, uNkosazana Nomalanga Khumalo oweUmzingwane kanye labo-senator ababili abathi uMnu Kembo Dube oweUmzingwane loMnu Dalumuzi Khumalo oweLupane.
Lokhu sokusitsho ukuthi lelibandla selizalobela umlauli wedale lephalamende limazisa ukuthi abahlanu laba abasengamalunga alo. Kungenzakala lokhu, idale selizabaxotsha umsebenzi.
IMDC kaNcube ixotshe njalo abammeli bayo edale abathathu eminyakeni emithathu edluleyo abathi uMnu Abednico Bhebhe, uNjabuliso Mguni loMnu Norman Mpofu ibethesa umlandu munye.
Lelibandla selisalelwe ngamalunga edale amathathu abalisa uMnu Moses Mzila Ndlovu omela iBulilima West, uSiyabonga Malandu Ncube oweInsiza South loMnu Patrick Dube oweGwanda Central.
Isikhulumeli salelibandla uMnu Nhlanhla Dube utshele iStudio 7 ukuthi ibandla lakhe alisoze lithandabuze ukuxotsha bonke abazatholakala besekela amanye amabandla ezombusazwe.


text:
U-Igesund uwufanele lo msebenzi - Arendse
2013-02-06 08:12
Johannesburg - Yize uGordon Igesund ehlulekile ukufinyelelisa iqembu kuma-semifinal njengokomgomo, lowo owayeyingxenye yeqembu elawina i-Africa Cup of Nations, u-Andre Arendse, ukholelwa ekutheni lo mqeqeshi nguye ongahola kahle iBafana Bafana.
Ngokombiko we-football411, iqembu lesizwe libone iphupho le-AFCON 2013 lishabalala kowama-quarterfinal ngemuva kokuhlulwa ngama-penalty yiMali, kanti abanye bebelindele ukuthi iSAFA ixoshe umqeqeshi.
U-Arendse, uthi nokho ukuxoshwa kuka-Igesund bekuzoba yiphutha elikhulu.
"Abanye abantu bebephakamisa ukuthi njengoba iBafana ibidlalela ekhaya bekumele iwunqobe lo mqhudelwano, kodwa ngikholwa ukuthi lokho bekungukuzisikela kwelinonile.
"IBafana itshengise okukhulu ukuzimisela kanti uma iqhubeka ingase ivune izithelo ezinhle. Umqeqeshi wenza umsebenzi oncomekayo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umsolwa waqamba amanga kolwaseModimolle
2012-11-21 14:04
Pretoria - Lowo owaba yisisulu sokudlwengulwa kuphindelelwa u-Ina Bonette uthi waqala ukungamthembi uJohan Kotze ngesikhathi eqamba amanga ngokuthi unesifo somdlavuza, kulalele iNkantolo eNkulu yasePitoli ngoLwesithathu.
Uthi wayexhumene nalabo abahlonza izifo emzimbeni womuntu ngenxa yomsebenzi awenzayo, nokuyilapho athola khona ukuthi uKotze uqambe amanga, nokwaholela ekutheni kugqashuke ifindo likasofasilahlane.
Uthi wayengakaze ambone njengomuntu onobungozi nonodlame kuze kube uyamhlukumeza waphinde wabulala nendodana yakhe.
UKotze, Andries Sithole, Pieta Mohlane noFrans Mphaka
basolwa ngokubulala indodana kaBonette, uConrad, ngoJanuwari nonyaka nokuthumba, ukudlwengula nokuzama ukubulala uBonette.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-NPA ibhacaze kakhulu - IFP
2012-09-03 08:30
Johannesburg - Ishayisa ngovalo indlela yokusebenza kweNational Prosecuting Authority, kusho uKoos van der Merwe, nokhulumela i-IFP kwezobulungiswa, kulandela olwaseMarikana.
"Baqale benza isidididi ngokubeka abavukuzi abangu-274 amacala bebe bazi kahle ukuthi ngeke babe nabo ubufakazi. Abazange basibone isidingo sokulinda imiphumela yophenyo. Bazenzele umathanda nje," esho.
"Okwesibili, bavumele ingcindezi ukuba ibalawule. Lokho-ke nje kuyinkinga kukodwa," eqhuba.
I-NPA kudingeke ukuthi iwahoxise amacala okubulala abebekwe la bavukuzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UZille ufuna kuthunyewe amasosha emaphandleni
2012-11-28 16:21
Cape Town - UNgqongqoshe wezokuVikela uNosiviwe Mapisa-Nqakula kumele athumele amasosha emaphandleni aseWestern Cape, kuze kuzonqandwa udlame lwabasebenzi basemapulazini, kusho uNdunankulu wesifundazwe uHelen Zille.
Ukusho kukaZille kuza ngemuva kwenkulumo kaNgqongqoshe wezabaSebenzi uMildred Oliphant omememzele ukuthi kuzoshaya umhlaka-4 Disemba kungafinyelelwanga esinqumweni ngodaba okuthinta basebenzi basemapulazini.
Izinxushunxushu zasemapulazini aseWestern Cape ziholele ekutheni udlame lukapakele emadolobheni angu-16, abantu ababili bashona kwalinyazwa nempahla.
Umbhikisho waqala epulazini lamagilebhisi eDe Doorns, ngesikhathi abasebenzi befuna ukwenyuselwa amaholo banikwe u-R150 ngosuku, esuka ku-R69 no-R75 ngosuku.
Abasebenzi bavuma ukumisa umbhikisho ngaphansi kwesivumelwano sokuthi kuzothi kushaya umhlaka-4 Disemba kube sekukhona okusha uMnyango ozoqhamuka nakho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘Ngiyasihlonipha isiphiwo sikaZondo’Comment on this story
AWUKWAZI ukuthi uma ubala abasakazi abahamba phambili ukhohlwe yigama likaLinda “Mr Magic” Sibiya. Lokhu kufakazelwa yimpumelelo yakhe selokhu angena emsakazweni uKhozi FM eminyakeni engu-16 eyedlule.
Lo msakazi usanda kuhlabana ngendondo yokuba ngumsakazi ohamba phambili ekuseni kumaMTN Radio Awards alo nyaka. U-Mr Magic oshayela uhlelo iVuka Mzansi kusukela ngo-6 ekuseni kuya ku-9 uthi abalandeli bakhe abakhululeke bagcwale ubhavu njengoba esazohlala emsakazweni kwazise yena wazalwa ephethe umbhobho, inqobo nje uma abaphathi bakhe besajabule ngaye.
Lo msakazi ozithobile uma ukhuluma naye ubuso nobuso uthembisa injabulo yodwa kwiMagic Tour athi noma kanjani iyaqala ngoJulayi 27 kuze kube u-Agasti 24 njengoba kunezinhlelo zokuthi idlulele naseGoli. USIHLE “Ngeney’ntwen” MKHIZE umfake le mibuzo.
Awusitshele ngokuphumelela kwakho kumaMTN Radio Awards?
Ama-awards akhombisa ukuthi umsebenzi ngiyawenza. Ngicabanga ukuthi uZandile Tembe obenguphrojusa (osengumphathi wezinhlelo oKhozini) usebenze kakhulu behlangene noMandla Magwaza obeyiTechnical Producer. Manje senginoSma noMdlalose nakhona futhi sizosebenza kakhulu. Ngibonga abalaleli ngokungeseka.
Uthini ngodaba lwaseMangaung ekukhethweni kobuholi be-ANC?
Ngithi uZuma akanikwe ithuba lesibili, ngikusho lokhu njengomumntu ohlala eNingizimu Afrika hhayi njengomsakazi. Akungaliwa akungakhonjwana, abantu abahloniphe ukuthi umlando usukaphi. Kodwa uma kungena uMengameli omusha siyomamukela.
Njengoba i-Orlando Pirates ithathe isicoco seligi wena ububheke liphi iqembu lebhola kule sizini?
Mina ngiyiKhosi impilo yami yonke. Engingakusho wukuthi ngiyaliseka iBhakabhaka okungasho nokho ukuthi ngiyayiyeka iChiefs. Kube kubi ukuthi iMoroka Swallows igcine ingawinanga.
Njengoba sekukuningi okubikiwe ngawe noPastor Zondo ngempela kwenzekani phakathi kwenu?
UZondo ungumfowethu. Uphiwe loya muntu ngiwuLinda ngiyasihlonipha isiphiwo sakhe. Akekho umuntu ongathatha indawo yakhe njengoba futhi engekho umuntu ongathatha indawo yami. Angixabene noZondo futhi angisoze. Kuhle ukuthi Isolezwe liyakwazi ukuhlala nami lingibuze. UZondo ubengaqashiwe wuKhozi ubephonsa itshe esivivaneni njengabanye. Uma iziphathimandla zingeke zikwazi ukusebenza naye mina angingene lapho. UZondo wazicelela yena ukuma emoyeni kuze kuphele izinsongo ayezithola. Okwamanje angikhulumi noZondo kwagcina kume kanjalo.
Amatekisi okuthiwa unawo ahambela kumuphi umzila futhi uqale nini kuleli bhizinisi?
Anginawo amatekisi, uZondo angikaze ngimfake emzileni wamatekisi, akanamatekisi uzifanela nami. Lezo zinsolo zingamanga aluhlaza.
Ake usicacisele ngezinhlelo zokuthatha unkosikazi wesibili uma zikhona.
Mina ngizalelwe esithenjini, uma sengifuna ukushada abantu bayokwazi. Ishaya eceleni le mibiko yokuthi ngizoshada.
Sesiphetha ubathembisani abalaleli abazobe beyobona uLinda kwiRoyal Show eMgungundlovu kule mpelasonto?
Umuntu ocabanga ukuthi ngelinye ilanga ufuna ukuphumelela empilweni akeze azogqugquzeleka. Ngizobe ngikhona nethimba lami lasekuseni. Asiyi ukuyokhuluma ipolitiki noma indaba yokuthi amaphepha athini kodwa siyojabula sakhane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kungase kuboshwe uJudith Sephuma
2013-02-04 10:01
Johannesburg - Umzwilili uJudith Sephuma, angase azithole edonsa ejele, kulandela isehlakalo sengozi yomgwaqo edlule nomphefumulo kagogo oneminyaka engu-79 ubudala.
USephuma angase abhekane necala lokubulala ngokungenhloso, imibiko ithi ushayise ngemoto ugogo waseSoweto, ngoMsombuluko ekuseni.
Umthombo weSunday World uthi uSephuma ubehamba yedwa ngesikhathi kwenzeka ingozi, ngezithuba zawo-11:00, kuthiwa uphume emotweni wayoxilonga ugogo.
Amaphoyisa atheleke endaweni yesehlakalo athe uSephuma akaphuthumise ugogo emtholampilo.
"Umphuthumise eChris Hani Baragwanath, waphelela emagcekeni. Bekucacile ukuthi uzohamba,” kusho ozibonele isehlakalo.
USephuma ube eseya esiteshini samaphoyisa eMoroka, wenza isitatimende.
"Ubelokhu ethandaza uSephuma, ubekhala nokukhala futhi engafuni le ndaba iphumele kwabezindaba.”
Okhulumela amaphoyisa uKay Makhubela uyiqinisekisile le ngozi, uthi umculi ubhekene necala lokushayela budedengu okwamanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umlilo ubulale umndeni eBelgium
2012-11-12 14:01
Belgium - Kushone indoda nezingane zayo, eziphakathi kweminyaka emibili nengu-11 ubudala, ngesikhathi kuqubuka umlilo ekhaya labo eliseningizimu mpumalanga neBelgium.
Kwaziswe izicishamlilo ngalo mlilo phakathi namabili ebusuku kodwa bafika indlu isisha ubuhanguhangu eHan, nokungamakhilomita angu-80 uma usuka eBrussels.
Inhloko yezicishamlilo zendawo uFrancois Bodart uthe umama nomngani bakwazile ukuphulukundlela babaleke, kodwa bangeniswe esibhedlela beshile futhi benenkinga yokuphefumula.
- Landela
IzindabaNews24 kuTwitter
- Sapa - AP


text:
Izinja zizame ukusiza ingane ebiminza
2012-10-12 15:55
Johannesburg - Izinja zizame zahluleka ukusiza ingane eneminyaka emibili ubudala, ekade eminza e-swimming pool yendawo eMgungundlovu, kusho abosizo oluphuthumayo.
"Emizamweni yazo yokutakula ingane, ize yalumeka engalweni," kusho okhulumela abakwaNetcare 911 uChris
Botha.
Omakhelwane ababone lokhu kwenzeka, baphuthume endaweni yesehlakalo, ngebhadi bafica ingane isilele ngaphandle kwamanzi nokho isishonile.
– Landela IzindabaNews24 kuTwitter
(@IzindabaNews24).


text:
Kuboshwe iphoyisa ngezinsolo zokudlwengula
2012-11-27 07:45
Johannesburg - Iphoyisa laseWestern Cape likhalelwe ngamasongo kaSigonyela ngezinsolo zokuthi lidlwengule owesifazane esiteshini samaphoyisa eLangebaan, kusho i-Independent Police Investigative Directorate (Ipid).
Leli phoyisa, 53, libe seliyaboshwa kulandela lezi zinsolo.
Kuthiwa ladlwengula owesifazane, 23, owayeboshelwe ukutholakala nezidakamizwa ngoNovemba 16, kusho okhulumela lolu phiko uMoses Dlamini.
“Wakhipha isisulu esitokisini waya naso ehhovisi lakhe. Kuthiwa yilapho okusolakala ukuthi wadlwengula ummangali ephindelela."
Umsolwa uzovela eNkantolo yeMantshi yaseLangebaan ngoLwesibili.
- Landela
IzindabaNews24 kuTwitter
- SAPA


text:
Uzovela kungcwatshwa intombi yakhe uPistoriusComment on this story
NGESIKHATHI umgijimi wakuleli u-Oscar Pistorius evela enkantolo ezocela ibheyili namuhla ngecala lokubulala, umndeni kaReeva Steenkamp uzobe uvalelisa kuye enkonzweni yomngcwabo okuzobe kukhona kuyona umndeni nabasondelene nawo kuphela ePort Elizabeth.
Namuhla kubhekeke ukuba igcwale ichichime inkantolo yasePitoli ngoba kuzobe kubhekwe ukuthi uyayithola yini ibheyili uPistorius.
Izolo ithimba labezindaba belikanise ngaphandle kwesiteshi samaphoyisa ePitoli lapho etoke khona uPistorius.
Bekunezintatheli ezibalelwa ku-20 zakuleli nezakwamaye amazwe lapho ezovela khona uPistorius eNkantolo yeMantshi ePitoli izolo.
Izintatheli zesiteshi sethelevishini saseMelika, iNBC, zincamele ukulala ngaphandle eduze kwenkantolo ubusuku bonke, zaqasha unogada ukuba azigadele imishini yokusebenza ukuze ingebiwa.
Lezi zintatheli zikanise kuleya ndawo kusukela ngezikhathi zantambama.
Intatheli yeSky News, u-Alex Crawford, ithe indaba yokuboshwa kukaPistorius ibhebhethekise okomlilo wequbula kanti iyona ndaba okuxoxwa ngayo eBritain.
“UPistorius ngumgijimi wama-Olympic odumile. Abantu bonke bethukile,” kusho uCrwaford.
Abashayeli bezimoto abebedlula ngasesiteshini samaphoyisa bebehlisa ijubane bebuka abezindaba. Oyedwa wabo umemeze wathi: “Oscar”, esho ebe edlula ngemoto.
UPistorius (26), osolwa ngokubulala intombi yakhe uReeva (29) waboshwa kwakhe ePitoli ngoLwesine ekuseni ngemuva kwalesi sehlakalo esishiye abaningi bemangele. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Impilo kaMotlanthe isengozini - Lekota
2012-12-06 12:03
Johannesburg - Umholi weCope uMosiuoa Lekota usengxambukele ezindabeni ze-ANC wathi iPhini likaMengameli uKgalema Motlanthe usatshisiwe kwathiwa angawungeneli umbango wesobumengameli weqembu elibusayo, kubika iNew Age.
ULekota utshele izintatheli eKapa ngoLwesithathu ukuthi impilo kaMotlanthe isengozini ngokufakela inselelo uMengameli uJacob Zuma kwesobuholi be-ANC.
“Iphini likamengameli we-ANC lisatshiswe esidlangalaleni kwathiwa uma lingenela ukhetho libangisana noZuma libeka impilo yalo engcupheni,” kusho uLekota.
Kodwa, i-ANC iyaziphika izinsolo ezenziwe uLekota, ithi ungowokugcina okumele akhulume ngokhetho lwe-ANC njengoba engumholi weqembu elizididekele nje.
Okhulumela i-ANC uKeith Khoza uthe uLekota usahlulwa nawukuhola iCope.
Uthe i-ANC inezinhlelo futhi iya engqungqutheleni ngelizayo.
“Yini angasitshela yona uTerror Lekota ngobuholi? Ubuholi beCope buhlale bulungiswa ezinkantolo,” kusho uKhoza.
ULekota uthe uhulumeni kaKhongolose obusayo manje uyanhlanhlatha.
Uthe imashi yabaholi beANC mayelana neGoodman Gallery bebhikishela umdwebo iThe Spear, nobonisa isitho sangasese sikaMengameli uZuma, kwakungukwephula ilungelo lokukhuluma ngokukhululeka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ingoduso kaJohn Legend ifuna umshado la
2013-02-15 07:41
Los Angeles - Ingoduso kaJohn Legend uChrissy Teigen uthi usenqumele lo mculo osho ngezwi lakhe kuchazeke abaningi, ugwayi katiki wokuthi amshade ungakagoqwa lo nyaka kungenjalo uyamshiya.
UChrissy - nosethandane nalo mculi owaduma ngeculo elithi Ordinary
People, iminyaka eyisikhombisa ngaphambi kokuthi amcele umshado ngoDisemba 2011 - usethe ukhathele ukulinda manje.
Uthe: ''Silokhu sihlehlisa usuku lomshado. Uma ngingashadanga kulo nyaka ngiyaphuma kulobu budlelwano."
UChrissy uthi uJohn, 34, wamcela umshado ngoba ephushwa ngabangani bakhe nezihlobo.
Uphinde waveza ukuthi uzimisele ngokuba nezingane engakashadi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Kumele ukhetho lwaseKenya lube nokuthula - EU
2013-01-24 14:08
Nairobi - Inhloko yezingqapheli zokhetho ngaphansi kwe-European Union ithi kumele kube nokuthula uma sekuvotwa eKenya, ngenyanga kaMashi.
Izingqapheli zithi kumele kugwenywe lokhu okwabonakala ngemuva kokhetho lwangoDisemba 2007.
Okungenani abantu abangu-1 000 bashona kwathi abanye abalinganiselwa ku-600 000, basala dengwane.
I-United Nations ihlawumbisela ukuthi bangu-450 abantu ababulawa ngasekuqaleni kuka-2012, ngesikhathi kuqubuka izimpi zobuhlanga kanye nezombusazwe.
U-Alojz Peterle, oyisikhulu se-EU nowabe enguNdunankulu waseSlovenia, uthi bazothumela izingqapheli ezingu-70, kuze kuzoqinisekiswa ukuthi ukhetho luhamba ngendlela.
Abe-Independent Electoral and Boundaries Commission
(IEBC), eKenya, babhekene nengcindezi enkulu, kuqhuba uPeterle.
"Sifuna ukhetho luhambe ngendlela, lube nokuthula nomoya wobunye."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa-DPA


text:
Baqola ‘ngezimoto zamaphoyisa’Comment on this story
INTATHELI YESOLEZWE
KUTHUNGATHWA ungqondongqondo wesigelekeqe osolwa ngokubolekisa ngezimoto ‘zamaphoyisa’ ezingombombayi emaqenjini ezigebengu ezibamba inkunzi.
Umsolwa kuthiwa izimoto zakhe zihambisana nomfaniswano ophelele wamaphoyisa futhi zinemisindo eyenziwa yizimoto zamaphoyisa ezisemthethweni ngisho o-ova namalambu aluhlaza.
Amaqembu ezigebengu kusolakala ukuthi asebenzela e-Gauteng naKwaZulu-Natal. Amaphoyisa abophe amalungu amabili eqembu lezigebengu elizinze eGauteng abanjwe eKZN nenye yalezi zimoto ‘zamaphoyisa’ ezibolekwayo.
Kube khona ukudubulana phakathi kwamaphoyisa ophiko lwe-Tactical Response yaseMnambithi nezigebengu ngesikhathi amaphoyisa ebamba abasolwa kuleliya dolobha.
Abanye abasolwa abayisithupha babaleke bangena ehlathini ngesikhathi sebembozwe ngamaphoyisa. Amaphoyisa athole imoto eyi-Golf GTI ebifakwe yonke imibhalo yamaphoyisa kodwa ifakwe izinombolo ezingekho emthethweni.
Amaphoyisa athe abasolwa bebehlome ngezibhamu eziphathwa ngamaphoyisa ango-ngqo.
Abasolwa bathinteka ezigamekweni ezintathu zokubamba inkunzi ezithinta osomabhizinisi abahlaselwa besendleleni eya noma bebuya emsebenzini baphangwe imali eningi.
UColonel Eddie van Rensburg, wethimba lobugebengu obuhleliwe, uthe kunokuxhumana kobugebengu obufanayo naseGoli.
Uthe balunywe indlebe yizimpimpi zamaphoyisa ukuthi iqembu selehlukene phakathi, sekukhona elinye eseligxile eMnambithi.
Ukuqinisekisile ukuthi abasolwa bazenza amaphoyisa behamba nge-Golf GTI ne-BMW enemibala yamaphoyisa.
Indoda okusolakala ukuthi yiyona engungqondongqondo ekubolekiseni ngezimoto ngeyaseSoweto, eGoli. Kusolwa ukuthi yiyona ependa izimoto ezintshontshiwe ngemibala yamaphoyisa emba eqolo.
Amaphoyisa aphenya ukuthi umfaniswano nokokwenza imibala ukuthatha kuphi nokuthi wakufunda kanjani. Abasolwa ababili ababoshwe eMayville bahlala eMamelodi, ePitoli, kodwa ubugebengu babenza eKZN. Phambilini abasolwa kuthiwa babamba inkunzi usomabhizinisi waseChina owayeya emzini wakhe eWestville.
Ngemuva kokwenza lobu bugebengu leli qembu labe selibhekisa amabombo eMnambithi lapho laphinde lahlasela khona omunye usomabhizinisi odabuka eChina nomndeni wakhe.
Kulowo mndeni abaphangi batapa ubucwebe, isibhamu nemali ngesikhathi bengene ngaphakathi endlini. Ofakazi abababona ngesikhathi sebebaleka bathi bangena emotweni eyi-Golf GTI enemibala yamaphoyisa bashaya bachitha. UVan Rensburg uthe bathole ubufakazi bokuthi imoto eyi-BMW isekhona KwaZulu-Natal. Amaphoyisa asaphenya ukuthi imoto okukhulunywa ngayo ikuphi nendawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-Outa izonquma ngolwama-etolls
2012-12-20 08:12
Johannesburg - I-Opposition to Urban Tolling Alliance (Outa) izonquma ngoLwesihlanu ukuthi iyafuna yini ukufaka isicelo sokuguqulwa kwesinqumo seNkantolo eNkaulu yasePitoli ngolwe-etolling emigwaqeni emikhulu yaseGauteng.
"Sisicubungulile isinqumo kanti kusasa sizohlangana nethimba lethu lezomthetho ngokuthi kumele sithathe muphi umgudu," kusho uSihlalo we-Outa uWayne Duvenhage ngoLwesine.
"Sikholelwa ekutheni zikhona izizathu eziqinile zokuthi siphikise lesi sinqumo.
NgoDisemba 13, inkantolo yakhipha isinqumo esivuna iSA National Roads Agency Limited ekutheni lolu hlelo luqhubeke.
Bathi isinqumo bazophuma naso ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sebengu-8 abasePhilippine abashone e-Algeria
2013-01-25 12:01
Manila - Sesifinyelele kwisishiyagalombili isibalo sabantu basePhilippine ababulawe empini eqhutshwa yiqembu lamaSulumane, e-Algeria, kusho izikhulu kuhulumeni.
Owesishiyagalombili osanda kushona ungowesilisa, kusho isikhulu soMnyango wezangaPhandle uRaul Hernandez, ongalidalulanga igama likamufi.
Isidumbu sakhe sihlonzwe yithimba lethu elise-Algeria. Kukhona umuntu oyedwa ongakahlonzwa," kusho uHernandez, etshela abezindaba ze-AFP.
Uhulumeni wasePhilippine uthi abantu abangu-12 basezweni lakhe, basindile esehlakalweni sokuthunjwa esiphethe ngokufa kwabantu abaningi.
Baningi abantu basemazweni angaphandle, ekubikwe ukuthi bashonile ngesikhathi bethunjwe yizihonga e-Algeria.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Aniyeke phansi uZuma - Mabuza
2012-11-29 16:36
Johannesburg - I-African National Congress, eMpumalanga ithi ayingabazi ukuthi uzobuyela esikhundleni sakhe uMengameli uJacob Zuma, ithi izoqhubeka nokumeseka, kusho uSihlalo weqembu ophinda abe nguNdunankulu wesifundazwe uDavid Mabuza.
"Indaba yobuholi be-ANC isiqediwe ngokubona kwethu. Yekani phansi umengameli wethu," kusho uMabuza, ekhuluma nezithunywa emhlanganweni wesifundazwe wokuphakanyiswa kwamagama obuholi beqembu, eMiddelburg.
UMabuza ucele izithunywa ukuthi ziziphathe ngendlela ngesikhathi senkomfa yaseMangaung.
"Njengoba kunesivuvu nje eqenjini, kumele izithunywa ziqinisekise ukuthi ziziphatha ngendlela, inkomfa ibe ngenempumelelo."
Uthe inkomfa yaseMangaung kumele ibhekane nezingqinamba ezikhona ngaphakathi ku-ANC.
"Siyavumelana noZuma uma ethi kumele iqembu lishintshe uma kubuywa eMangaung. Nakanjani lokho kumele kwenzeke."
IMpumalanga iphakamise igama likaZuma, elikaCyril Ramaphosa, uNobhala Jikelele uGwede Mantashe kanye noSihlalo uBaleka
Mbethe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
USephuma ushaye into ephakeme kulokhu
2011-07-05 08:36
Johannesburg - Umzwilili, uJudith Sephuma, wethule ngokusemthethweni i-albhamu yakhe entsha esihloko sithi I Am a Living Testimony eTheatre of Marcellus, Emperors Palace, ngoLwesihlanu ebusuku, nalapho bekudlalwa amaculo akhe amadala kanjalo namasha, kubika iphephandaba iSowetan.
Lo mcimbi, ohehe izethameli eziningi, ubuhlelwe ngokuhlanganyela nesiteshi somsakazo iKaya FM.
USephuma ukwazile ukugcina abathandi bomculo wakhe begxile kuyena ngenxa yendlela abecula aphinde anandise ngayo.
Le albhamu entsha izobathokozisa impela labo asebehambe noSephuma kule minyaka eyishumi ecula i-Afro-jazz.
- News24


text:
Uyawaphika amacala owabulala ababili
2012-11-27 10:01
Johannesburg - Umshayeli wemoto eyiHummer eyashayisa abantu abathathu ababehaba ngamabhayisikili, wahluleka ukulawula imoto yakhe, uvele ngaphambi kweNkantolo yesiFunda ePretoria North, wawaphika amacala abekwe wona.
Umshayeli wenza ingozi kwashona ababili kwalimala kambi oyedwa, ingozi yenzeka ngo-Okthoba ka-2010.
U-Indi Himalindi Chiyabu, 31, ubhekene necala lokubulala, ukushayela budedengu kanye nokubaleka ashiye indawo yesehlakalo waphinde wangasibika.
Umfanekiso oqoshiwe oveza okwenzeka ukhonjiswe ngaphambi kwenkantolo, kusho iphephendaba iBeeld.
"Imoto yathutha abagibeli bamabhayisikili yabashayisa yababhekisa ngala babeqhamuka ngakhona," kusho uWarrant Officer Terry Murphy.
UPieter Coetzee noJP Kruger,
bashonela endaweni yesehlakalo kwathi indodana kaCoetzee uPieter jr. walimala kambi.
"Umshayeli weHummer akalandelanga imigudu yokushayela efanele," kusho uMurphy.
Imindeni yabashona ihlulekile ukuzibamba ngesikhathi kukhonjiswa umfanekiso wokwenzeka, kubika iphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kunzima konakekela izingane zakubo
2013-02-25 14:04
Bridget Masango noKatlego Miodiba, Daily Sun
Johannesburg - Lezi zingane ezine beziphila ngesibonelelo sokukhubazeka esitholwa ngubaba wazo, kodwa zambuleka izinqe zasala zidinga ngesikhathi ubaba wazo eshona.
Ababili kulezi zingane bebethola isibonelelo sikahulumeni kodwa sanqamuka eminyakeni emithathu eyedlule.
Lezi zintandane seziphila ngokukhangezwa ngumphakathi, kanti imvamisa zilala izisu zihlangene nomqolo, kulandisa iDaily Sun.
Umfowabo umdala uSello Mosetlhe, 23, nguye manje osethwele ijoka lokunakekela izingane zakubo.
Kunjalo nje naye akasebenzi futhi akazange asiqede isikole.
USello uhlala nodadewabo abancane ababili u-Annah, 19, noKedibone, 17, nomfowabo omncane u-Alpheus, 9, emjondolo onegumbi elilodwa eStinkwater eHammanskraal, enyakatho neTshwane.
USello uthe usewawagcwalisa amafomu okuthola isibonelelo sezingane zakubo wathi kudala ayegqigqa emahhovisi akwaSassa.
Iphephandaba iDaily Sun likhulume noSteve Mabona wakwaSassa, wabeka kanje: “Isibonelelo sezingane ezimbili savaleka ngenxa yokuthi zaziholelwa ngugogo owashona ngoJulayi 2011. Sizozama ukusiza izingane ngokushesha.'
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kuzoboshwa ezinye izikhulu kolwaseLenasia
2012-11-26 14:02
Johannesburg - Ziyanda izikhulu ezizokhalelwa ngamasongo kaSigonyela eMnyangweni wezoHulumeni beziNdawo kanjalo nakowezeziNdlu eGauteng mayelana nezindlu ezakhiwa ngokungemthetho eLenasia.
Lokhu kuvezwe nguNobhala we-ANC esifundazweni uDavid Makhura nabambisene nabo ku-ANC - iSACP,
Cosatu neSanco - nabathe izakhamuzi ezithintekayo kumele ziveze ubufakazi ubukhombisa ukuthi kukhona imali eyakhokhelwa lezi zikhulu ezazidayisa umhlaba kahulumeni.
Lokhu kuvele ngesikhathi uMnyango neSA Human Rights Commission bevumelana ngokumisa ukudilizwa kwalezi zindlu.
Lesi sivumelwano siza ngemuva kokudilizwa kwezindlu ezingaphezu kuka-60 eLenasia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Indoda ibulale intombi neshende layo
2013-02-11 14:03
Johannesburg - Kuboshwe owesilisa ngemuva kwezinsolo zokubulala intombi yakhe nesoka layo eBoyleni Location eButterworth, kusho amaphoyisa ase-Eastern Cape ngoMsombuluko.
Owesilisa oneminyaka engu-35 ubudala uye kubo kwentombi eBawa Village ngeSonto ekuseni ngemuva kokuncinzwa indlebe ukuthi intombi yakhe iqomile, kusho uCaptain Jackson Manatha.
"Uthe uma efika, wavula ngendluzula umnyango wangena ngaphakathi, wabashaya ngesikhali esiqinile,” usho kanje.
Owesifazane oneminyaka engu-25 kanye nowesilisa oneminyaka engu-29 ubudala, bashonele khona lapho.
Izakhamuzi zikwazile ukubamba umsolwa zabe sezibiza amaphoyisa.
Uzovela eNkantolo yeMantshi yaseButterworth ngoLwesibili.
- Landela
IzindabaNews24 kuTwitter
- SAPA


text:
Peshawar - Kushone abavukuzi abayisikhombisa ngesikhathi uphahla lwemayini yamalahle luwa ePakistan, kusho izikhulu ngoMsombuluko.
Inhlekelele yenzeke ngeSonto ebusuku endaweni yaseDowli e-Orakzai, okungesinye sezifunda ezizimele, okuyikhaya lamasosha eTaliban nawe-al-Qaeda.
Isikhulu esiphezulu sendawo uKhushal Khan, utshele i-AFP ukuthi izidumbu zabayisikhombisa sezitholakele zayiswa emakhaya azo eShangla.
Esinye isikhulu naso siyiqinisekisile le ngozi.
Izimayini eziningi ePakistan zaziwa ngezokuphepha ezingekho sesimweni esihle.
Isigameko esifuze lesi sake senzeka phambilini.
- Landela
IzindabaNews24 kuTwitter
Sapa - AFP


text:
Enyukile amanani ezindlu
2013-02-18 12:02
Johannesburg - Amanani ezindlu anyuke ngaphezulu kuka-5% ngonyaka odlule, kusho inkampane edayisa ngezindlu i-Ooba ngoMsombuluko.
"Abadayisi bezindlu bathola ithemba kanti futhi silindele ukuba amanani ezindlu aqhubeke nokwenza kahle nakulo nyaka,” kusho inkampani esitatimendeni.
Amanani ezindlu ezijwayelekile afinyelele ku-R894 510 ngoJanuwari 2013, okungu-5.2 % esuka ku-R850 589 wangoJanuwari 2012.
Lokhu kudalwe abantu abathenga izindlu okokuqala.
"Abathengi bezindlu okokuqala bayanda, lokhu kudala isimo esihle kubadayisi, njengoba enkampanini yakwa-Ooba kungu-51% wabantu ababhalisele ukuthenga izindlu okokuqala ngoJanuwari."
Lesi simo silekelelwa yintengo ephansi yemali mboleko ehambisana nokwenyuka kwamanani ezindlu kanye nokwenziwa ngcono kwemigolo yokubolekisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abangu-14.3m babhalisele ukuvota eKenya
2012-12-21 10:11
Nairobi – Babalelwa okungenani ku-14.3 million abantu baseKenya ababhalisele ukuvota okhethweni lukazwelonke ngoMashi 2013, kusho ikhomishana eyongamele ukhetho ezweni.
Babalelwa ku-14 337 399 abavoti ababhalise ngesikhathi kuvulwa ukubhalisa ngoNovemba 19 nokuphele ngoLwesibili, ngokusho kwesitatimende se-Independent Electoral and Boundaries Commission (IEBC).
I-IEBC iqale yathi ilindele ukuthi kubhalise abantu abangu-18
million kulolu khetho.
Abanye bathi besisincane kakhulu isikhathi abasinikeziwe sokubhalisa.
"Niyacelwa ukuba nazi ukuthi lezi zibalo zingase zishintshe ngokuhamba kwesikhathi uma sekuphothulwe uhlelo," kusho i-IEBC esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Ngidinwe ngiyaveva - Neeskens
2012-09-03 12:04
Johannesburg - Umqeqeshi weMamelodi Sundowns uJohan Neeskens uzwakalise ukunengeka kwakhe ngemuva kokuthi abalandeli beqembu lakhe bethe kumele ehle esikhundleni kulandela ukuthi ezakhe ziguqiswe yiMaritzburg United koweligi eLucas Moripe Stadium ngeSonto, kubika iKickOff.com.
ISundowns ishaywe ngo 2-1 nokudale ukuthi abalandeli bavuke umbhejazane bangena emhhumeni oholela ezindlini zokushintsha ngemuva kokuphela komdlalo, befuna lo mqeqeshi ashenxe.
Unogada kudingeke ukuthi aphuthunyiswe esibhedlela kulandela lokhu kuhilizisana, nokuze kwadamba ngemuva kokufika kwamaphoyisa.
"Ngidinwe ngithelwa ngamanzi, bona la balandeli, abantu beqembu kanjalo nabadlali, kumele sonke sidlule kulokhu. Kumele sizame ukusebenzisana," kusho uNeeskens.
Abalandeli beSundowns bamemeze igama likaPitso Mosimane banxenxa nokuthi uPatrice Motsepe kumele aqashe lo obeqeqesha iBafana Bafana ukuze ezongena esikhaleni sikaNeeskens.
"Ayikho inkinga uma kuza omunye umqeqeshi, lokho kuzonqunywa yibhodi leqembu. Mina ngingathanda ukuqhubeka ngibhukule kuze kulunge," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Badube ingqungquthela aboshintshoComment on this story
MDU NCALANE
Ebika eseMangaung
ZIDUBE zalaxaza phansi ingqungquthela yaseMangaung ezinye izithunywa ebezifuna uMengameli we-ANC ephumile esikhundleni emuva kokuba izimfuno zabo zithelwe othulini ngamavoti.
Ezinye izithunywa zaseLimpopo, zithe azisayingeni eyokuqhubeka nengqungquthela futhi ngeke zisayihlalela imigomo ngoba ebezikuzele sekuphelile.
Ezinye izithunywa bezikhombisa ukukhululeka kubonakala ukuthi bezimincile ngaphambi kokhetho.
Obekwenza zimince wukuthi ukhetho beluyimfihlo, kungasayi ngokuthi isifundazwe kumbe igatsha lakho likuthume ukuthi ukhethe baphi abaholi.
Bancane kakhulu abaphu-me benxothozela nokuyilabo abebeseka ukufakwa kuka-Mnuz Kgalema Motlanthe, nobuholi abebefuna bumese-ke, emuva kokuphuma kwemiphumela yokudla umhlanganiso kukaZuma nezakhe.
UMnuz Enerst Tiyesha waseMathole District esifundazweni i-Eastern Cape, uthi ubevotele uMotlanthe. “Sisodwa isizathu esingenze ngivotele uMotlanthe, bengifuna abaholi be-ANC bazi ukuthi kukhona abanye ngaphakathi abakunakayo ukuthi kwenzeka into okuyiyo ngempela yini embuthweni nakuhulumeni. Akumele abaholi abaningi kangaka bangakhuzani uma kunamaphutha enzekayo.
“Anginankinga noMsholozi futhi ngiyakwemukela ukukhethwa kwakhe. Engiku-thandazelayo wukuthi abaholi abaphumayo esigungwini esiphezulu bangadubi baye kwamanye amaqembu ngoba sisabadinga embuthweni sisewuKhongolose sonke,” kusho uTiyesha.
UNkk Joyce Dotyeni wesifunda i-O.R. Tambo e-Eastern Cape, ubehluleka ukufihla injabulo abenayo njengoba ebecula ingoma ehalalisela uZuma. “Ngithunywe ukuba ngivotele uZuma, ngenze njalo. Noma ngabe bengingathunyiwe bengizovotela uZuma noGwede Mantashe. UZuma ungumuntu wabantu, osondele kubantu futhi obazisayo. Uyakwazi ukuhambela izindawo zabantu. Uyakwazi eLebode, uyakwazi eMthatha, futhi nosizi lwakhona uyalwazi.
“Kanjalo noGwede unguNobhala oqotho. Hhayi ngoba ngimzonda uMotlanthe kodwa ubengakoni lutho uZuma nobuholi bakhe kwesabathuma khona ePolokwane futhi basenomsebenzi okusamele bawuqedele,” kusho uNkk Dotyeni.
Izolo bekulindeleke ukuthi ntambama kuqalwe kudingidwe imigomo ngokwezigcawu ezehlukene kuphinde kuqhutshwe nokhetho lwamalungu angu- 80 okwengeza. Imiphumela yalolu khetho ilindeleke ukuthi ikhishwe ngasekupheleni kwengqungquthela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ayelulama amaphoyisa adutshulwe eMlazi
2012-12-03 14:04
Durban - Agadwe ngozakwabo esibhedlela amaphoyisa amabili asinde kukubi ehlaselwa eselokishini eMlazi, ngeSonto ekuseni, ngemuva kokuthi ebizwe esehlakalweni sokuduna.
Okwamanje imininingwano ngokwenzekile ayikacaci kahle, ozibonele ongathandanga ukudalulwa uthe amaphoyisa adutshulwe ngabalisa ebebesemotwnei ekade izophenywa.
Iphoyisa elilodwa lidutshulwe ekhanda elinye ladutshulwa amahlandla amathathu emzimbeni, laba baphinde baphucwa izibhamu zabo zomsebenzi.
Okhulumela amaphoyisa uCaptain Thulani Zwane uthe uzophawula ngalesi sehlakalo uma esethole imininingwano eyanele.
UZwane uthe kuvulwe icala lokuzama ukubulala, elokuduna kaye nelokubamba inkunzi.
NgeSonto iphephandaba iThe Mercury livakashele la maphoyisa esibhedlela esingeke sidalulwe, ngezizathu zokuphepha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone usaziwayo wamabhayisikili uStander
2013-01-04 11:00
Johannesburg - Umdlali wamabhayisikili waseNingizimu Afrika uBurry Stander ushonile engozini ehlanganisa imoto ngoLwesine, kuqinisekise iCycling SA (CSA).
"Ubesendleleni ephuma kozilolonga ngaseShelly Beach, ogwini oluseningizimu neKwaZulu-Natal, washayiswa yimoto,” kusho okhulumela i-CSA uMylene Loumeau.
Amaphoyisa ayaphenya, ngokusho kweCSA.
UStander, 25, waphuma isihlanu enjahweni wabesilisa we-cross country kuma-Olympics ka-2012 eLondon.
Eminyakeni emine eyedlule, eBeijing Games, wakhombisa ikhono lakhe ngesikhathi eqeda engunombolo-15 kuyona i-cross country eneminyaka engu-20 kuphela ubudala.
Ngo-2011, uStander waba ngowokuqala eNingizimu Afrika ukunqoba iCape Epic eWestern Cape, nozakwabo waseSweden uChristoph Sauser, kanti baphinde basivikela isicoco sabo ngo-2012.
"Lezi yizindaba ezidumazayo selokhu ngangena kwezamabhayisikili eNingizimu Afrika eminyakeni eyishumi eyedlule. uBurry ubeyisihlabani sethu,” kusho umsunguli weCape Epic uKevin Vermaak.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
BULAWAYO—
Inkampani yamanamnede lotshwala, iDelta Corporation, isiqale ukuzilungisela amambhodlela okufakela okunathwayo koBulawayo, eBon Accord Plant, ngemva kokuthenga imitshina yokuqhuba lumsebenzi elungisa amambhodlela azinkulungwane ezilitshumi lanhlanu ngehola. Imitshina le ithengwe ngezigidi eziphezu kwetshumi zamadola - US$12 million.
Imitshina le ethengwe kwele Germany nyakenye ngeyakuqala eyenza lumsebenzi ngendlela yezinga laphezulu kangaka elizweni.
Umqondisi wenkampani le, ebambe isigaba sonke sangezansi kwelizwe, iSouthern Region, uNkosikazi Cynthia Malaba, uthi bakhangele umumo oselizweni okwamanje, bakubona kufanele ukuthi benze lumsebenzi koBulawayo ngenxa yokulahlekelwa kwemisebenzi okukhona kulelidolobho.
Kubika uNothando Sibanda weStudio 7 osipha loludaba ekoBulawayo.
Udaba luka Nothando Sibanda lweDelta esilungisa imbodlela koBulawayo


text:
Sekuphelile ngami noChris Brown - Rihanna
2012-12-19 12:35
New York - URihanna kubukeka sengathi uqinisekise ukuthi abusekho ubudlelwane phakathi kwakhe nomculi okuleli uChris Brown ngesikhathi ebhala enkundleni yezokuxhumana i-Instagram.
Lezi zithandani ezinezinkinga zibuyelene ekuqaleni kwalo nyaka kodwa kubukeka sekushabalele njengoba uRihanna ethi "akumnandi ukungathandani namuntu ngoba wenza into oyithandayo".
Laba bahlukana ngemuva kokuthi uChris, 23, emshaye wavuka esibhedlela ngo-2009.
Lo mculi, 24, uke waphithana ikhanda ukudinwa ngesikhathi kuphuma izithombe zikaChris ezibiza namanye amantombazane ephathini eParis, waphinda wabonakala enesidlo nalowo owake waba yintombi yakhe uKarrueche Tran, eDubai.
URihanna uthe: "Ningabovumela abafana banenze nibadabukele ngamaphutha abo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Isibhedlela siphika imibiko yokushodelwa onesi
2012-01-30 09:36
Johannesburg - Kucelwe umbutho wezokuvikela osebenza ngezempilo kuSANDF ukuba uyolekelela esibhedlela iChris Hani Baragwanath kulandela ukushoda konesi ababelethisayo, kusho umbiko ngoMsombuluko.
Labo dokotela bombutho wezokuvikela abahlanu bacelwa ukuba bazosiza ngasekuqaleni kwale nyanga emuva kokuthi odokotela bezwakalise ukucasuka ngokushoda kwabasebenzi ababelethisayo, kubika iphephandaba iThe Star.
Kodwa, isikhulu salesi sibhedlela uJohanna More ukuphikile ukuthi kushoda abasebenzi.
Uthe lokhu kwenzelwe ukuthi umsebenzi ube lula njengoba kuqashwe abanye onesi ababelethisayo abangu-43 ngesikhathi kuqala unyaka.
UMnyango wezeMpilo nawo uziphebezile izinsolo zokushoda kwabasebenzi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Angazi ngambulalelani - Bester
2012-08-14 14:04
Cape Town - UThabo Bester osedume ngele"Facebook Rapist" uthi akazi ukuthi wambulalelani uzime uNomfundo Tyhulu, kulalele iNkantolo eNkulu eWestern Cape ngoLwesibili.
UBester ugeqe amagula ngoTyhulu, wathi uyena kuphela ongamlahlanga kuhle kwenyongo yenyathi ngesikhathi abantu bemsola ngobugebengu abenza eThekwini.
"Ubengumngani oqotho, bengiwazi ngisho umndeni wakhe. Ubengumuntu onenhliziyo enhle futhi ekholelwa kimi," esho ngesikhathi engene ebhokisini lofakazi kule nkantolo.
UBester, 23, uveze ukuthi wahlangana noTyhulu, 23, eSandton, eGoli ngesikhathi eyothenga imoto kwaBMW ngoJanuwari 2011.
Baqala ukuthandana behlala emadolobheni angafani, kwathi emuva kwezinyanga ezimbili baya eholidini eKapa, nalapho ambulalela khona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMagudulela usaba ingcindezi ekuhambeniComment on this story
ZAKHELE XABA
UNOVALO ngengcindezi abazobhekana nayo ekuhambeni umqeqeshi kaWiseman “Sabalutho” Dlomo ozoyolwa okokuqala ngaphandle kwaseNingizimu Afrika.
Bazolifulathela elakuleli namuhla balibhekise e-Ezbekistan lapho uDlomo, oyingqwele ku-SA heavyweight, eyoxhimfana khona noTimur Ibragimov empini yesicoco seWBA Pan African esingaphethwe muntu ngoJuni 25.
Yize umqeqeshi kaDlomo, uZwi Magudulela, esekhiqize ompetha ababili bakuleli, nababili baKwaZulu-Natal ezigabeni ezehlukene kodwa uzobe eqala ukuba sekhoneni lomshayisibhakela phesheya kwezilwandle futhi esibhakeleni somhlaba. Akasabulali ubuthongo ezama ukuthola iqhinga elizobasiza babhekane nezihlwele zika-Ibragimov.
“Ngilwa neqhinga lokunqoba ingcindezi esizoyithola ezihlweleni zakhona. Ngiyazi ukuthi kuzoba nzima kanjani ngoba bazobe beyeseka imbangi,” kusho uMagudulela.
Emizameni yokuthola usizo uMagudulela kuvele ukuthi usexhumane nabaqeqeshi abahlonishwayo kuleli abafana noManny Fernandez wodumo lokunqobisa uTakalani “Panther” Ndlovu ibhande le-IBF noMzimasi Mnguni osengumphathi we-Eyethu Boxing Promotions. UMzimasi wapheka iningi labashayisibhakela abaqhamuka e-East London abafana noSimphiwe “V12” Vetyeka owayengumpetha we-IBO.
“UMzi ungitshele ukuthi konke ukumemeza okwenziwa yizihlwele zembangi kufanele sikuthathe sengathi kubhekiswe kithi, sifake umfutho. Sengizamile ukumqinisa idolo uDlomo ngokufanele sikulindele futhi ubukeka ekuzwa konke,” kusho uMagudulela othembise abathandi besibhakela kuleli ukuthi isicoco bazobuya naso ukuphakamisa ifulegi laseKZN.
Ngakolunye uhlangothi, u-Ibragimov ngeke athathwe kalula yize ehlulwe ezimpini ezimbili zokugcina. Ugcine ukungena eringini ngoDisemba ehlulwa ngomcacamezelo womlalisa phansi nguSeth Mitchell wase-United States ekuhambeni. Ngo-2004 wanqoba isicoco seWBC FECARBOX ehlula uShawn Robinson wasivikela amahlandla amane lesi sicoco. Uqhubekile wanqoba ese-IBA Intercontinental neseNABA heavyweight. Ngo-2010 wehlulwe nguJean Marc Mormeck bebanga isicoco se-WBA International. Ngaphandle kwalokho, u-Ibragimov izimpi zakhe eziningi uzilwe ngaphandle kwezwe lakhe.
UDlomo uzofulathela elakuleli nje ulindwe wumsebenzi wokuvikela isicoco sakuleli nalapho kulindeleke ukuthi abhekane no-Anton Nel ngokuphoqwa yiBoxing South Africa (BSA).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe 2 ngokufa kwesivakashi eTopiya
2013-01-11 13:01
Addis Ababa - Amaphoyisa aseTopiya asebophe abantu ababili ekuthiwa bayathinteka ekubulaweni kwesivakashi sase-Austria, kusho isikhulu sikahulumeni.
Isivakashi esineminyakaengu-27 ubudala, sahlaselwa sabulawa sizipholele eBlue Nile, ngeSonto.
Isikhulu sikahulumeni eTopiya sithi laba ababoshiwe babanjwe bephethe impahla ekukholakala ukuthi ngeyesivakashi, umsolwa wesithathu ekukholakala ukuthi nguye owadubula, namanje usagcwele amathafa.
Isehlakalo lesi senzeka nje kusaphele unyaka owodwa kwahlaselwa kwabulawa izivakashi ezinhlanu, ezahlaselwa enhla nezwe iTopiya
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuthiwa i-NUM yayingafuni kwenyuswe amaholo
2013-02-08 14:03
Rustenburg - Inyunyana yabasebenzi basezimayini iNational Union of Mineworkers iyaphika ukuthi yaphazamisa ukukhishwa kwamaholo abavukuzi basemayini yeseLonmin eMarikana, kusho ubufakazi ngaphambi kweKhomishana kaFarlam.
"I-NUM ayisoze yaba nenkinga uma abasebenzi benikwa imali, ingaba mhlampe nenkinga ngohlelo olusetshenziswayo kodwa hhayi ukwenyuswa kwemali," kusho umengameli wenyunyana uSenzeni Zokwana.
Ummeli wabavukuzi uDali Mpofu utshele ikhomishana ukuthi abavukuzi bakholwa wukuthi inyunyana i-NUM yayingahambisani nokuthi benyuselwe amaholo.
Uthi yileso isizathu esaholela ekutheni abavukuzi bangene esitelekeni, mhlaka-11 Agasti.
Kuthiwa umkhulumeni wabasebenzi osenyunyaneni i-NUM, wakhwela wadilika kubasebenzi ababamba umbhikisho.
UMpofu uthi isiteleka sasibanjwe ngabantu abakwi-NUM, abakwi-Association of Mineworkers and Construction Union (Amcu) kanye nabangekho ezinyunyaneni.
Ikhomishana iyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Konakele ku-ANC eW Cape
2012-12-10 10:04
Cape Town - Bahlukene phakathi abaholi be-African National Congress eWestern Cape, mayelana nobuholi beqembu kuzwelonke, nesikhathi ekumele basihlale beqokiwe.
Iphephandaba iCape Times libike lathi uNobhala weqembu esifundazweni uSongezo Mjongile akahambisani nalokho okushiwo nguSihlalo uMarius Fransman, ophakamise ukuthi ubuholi buqokwe njalo ngemuva kweminyaka eyishumi.
UFransman kuthiwe ufuna ukwenza lesi siphakamiso enkomfeni yeqembu ezobanjwa eMangaung, kuleli sonto, uthi uma ubuholi bunikwa isikhathi eside, lokho kuyosiza uzinzo eqenjini.
UMjongile yena uthi isifundazwe asihambisani nalesi siphakamiso.
"Akusiso isiphakamiso sesifundazwe, lokhu kuwumqondo wokwakha abaphathi abangondlovukayiphikiswa," esho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Akuyekwe phansi amaphoyisa - DA
2012-07-03 16:41
Cape Town - Iqembu eliphikisayo iDemocratic Alliance lithi lizolwa kuphuke izandla liphikisa i-African National Congress emizamweni yokuqeda amaphoyisa kamasipala ekuthiwa azofakwa ngaphansi kwamaSA Police Service.
"I-DA izokwenza konke ukuvimba lesi siphakamiso se-ANC," kusho ilungu le-DA ePhalamende uDianne Kohler Barnard.
Ngesikhathi kuqhubeka inkomfa ye nqubo migomo ye-ANC iqembu liphinde lagcizelela ukuthi kumele amaphoyisa kamasipala afalwe ngaphansi kwama-SAPS.
"Sizosiphikisa kuze kube sekugcineni isiphakamiso se-ANC, ukufakwa kwala maphoyisa ngaphansi kwama-SAPS kuzoqhubeza izinxushunxushu ama-SAPS ahlulekayo ukubhekana nazo," echaza.
UKohler Barnard uthe ukuhlanganiswa kwalezi zinhlaka kuzonqinda amandla amaphoyisa kamasipala okulwa nobugebengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uvelile osolwa kwelokuvukela umbuso wase-DRC
2013-02-12 10:04
Johannesburg - Sivele ngaphambi kweNkantolo yeMantshi yasePitoli isigayigayi esisisolwa ngokuba yingxenye yetulo lokuvukela uMbuso kaMengameli waseDemocratic Republic of Congo uJoseph Kabila, kusho umbiko wephephandaba iBusiness Day.
U-Etienne Kabila Taratibu usazoqhubeka nokuhlala esitokisini.
Okhulumela iNational Prosecuting Authority uMedupe
Simasiku, uthe kubekwe obala amacala abhekene noKabila Taratibu, kulindeleke aphinde abuyele enkantolo ngoLwesine kanye nabanye abangu-19 abasolwa ngecala elifanayo.
USimasiku uthi bazosiphikisa isicelo sebheyili.
NgoLwesine olwedlule, kwavela iqulu lokuqala elibhekene naleli cala, umshushisi uShaun Abrahams uthi amaphoyisa athola uhlu lohlelo lwabasolwa kanye nezikhali.
U-Abrahams uthi amaphoyisa ayaphenya, ezifihlile, ahlangana noKabila Taratibu, ngenyanga ka-Okthoba, nala avuma khona ukuthi uhlela ukuvukela uumbuso wase-DRC.
Iphephandaba i-Agence France-Presse labika lathi uKabila Taratibu ungumfowabo kaMengameli uJoseph Kabila, nokho abazalwa yisisu esisodwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Dakar - Lowo obengumengameli waseMali u-Amadou Toumani Toure, nowakhishwa ngendluzula esikhundleni ngamasosha ngenyanga eyedlule, ubhace eDakar, kusho iHhovisi likaMemngameli waseSenegal ngoLwesihlanu.
U-Abou Abel Thiam, okhulumela uMengameli waseSenegal uMacky Sall, utshele abezindaba ze-AFP ukuthi uToure, uyiswe eResidence Pasteur, okuyindawo egcina izicukuthwane.
"Ubengatatazeli, konke kubukeke kuhamba kahle njengoba ubenomndeni wakhe ophelele ongamalungu abalelwa ku-15," kusho uThiam.
UNgqongqoshe wezangaPhandle eSenegal u-Alioune Badara Cisse nguyena obebalandile enhlokodolobha yaseMali iBamako.
Akucaci noma uToure uzohlala noma ubedlula eSenegal.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Sapa - AFP


text:
HARARE—
Uzulu weZimbabwe ubikwa enguye olamandla okuletha inguquko elizweni ngoba inkokheli yezombusazwe siyehlulekile.
Lokhu kuphume kungxoxo ebisenzelwa lapho okuhlangana intatheli eQuill Club eHarare ngoLwesibili ntambama kuhlaziywa indaba eziphathelane lentuthuko yenotho yelizwe kanye lokhetho.
Lumbono uvezwe ngabenhlanganiso ekhangela ngendaba zezisebenzi, iLabour and Economic Development Research Institute of Zimbabwe (LAEDRIZ).
Intathelizindaba lazo zikhuthazwe ukuthi zilobe ngendaba eziphathisa ukuthuthukisa isizwe kungakhangelwa ukuba inkokheli ezikhulunywa ngazo ngezakuliphi ibandla lezombusazwe.
Ingxoxo le iqhutshwe phansi kwesihloko esithi, "Sustainable Economic Growth Beyond the Elections and Possible Economic Scenerios."
Udaba lukaMavis Gama lomhlangano wentuthuko yenotho lezombusazwe


text:
Ibaphithanisile ekaLady Gaga - Umbono
2012-11-28 16:20
Cape Town - Umculi uLady Gaga ophinde azibize ngoMother Monster ushiye abalandeli bakhe besho ukunyathelana esikhumulweni sezindiza iLanseria Airport, eGoli.
UMother Monster uzothokozisa abalandeli bakhe eFNB Stadium, eSoweto, ngoLwesihlanu bese edlulela eKapa, ayothokozisa abanye eCape Town Stadium, mhlaka- 3 December.
Abafundi beZindaba News24, baphendule kanje bezwa ezokkutheleka kwakhe kuleli.
UNomatter Noms uthe: Nakanjani kuzolimala abantu emdlalweni webhola ozoba ngomhaka- 8 Disemba, kukhona itno azofike ayishiye.
Mina ngizalwa eZimbabwe, uhulumen waseNingizimu Afrika uyehluleka, angimiseki uMengameli uRobert Mugabe kodwa ngiyamthanda ngoba izinto ezifana nalezi zo Lady Gaga akahambisani nakancane nazo, ushayaphansi ngonyawo.
UNtombenhle Joyce Sibulawa uthe: Laba abathi bayamthanda kusho ukuthi beseka umoy aomumbi, kwabona baseMbusweni wobumnyama.
Uyadela owazi ukuthi ulethe muphi umoya kuleli, sengibonga ukuthi akezi KwaZullu-Natal.
UCelumusa Owen Gebisto Zulu uthe: Aninalungelo lokwahlulela umuntu, nani nisamelwe ukwahlulelwa.
Uma UGaga nibona ukuthi uLady Gaga unamadimoni, kungani ningamkhulekeli?
Uma ukhuleka wethemba kuNkulunkulu , ungath ufika kuleyo khonsathi avele aziphumele ahambe amadimoni.
UKwanda Mbuso uthe: Singehluleli abantu asisiyena uNkulunkulu.
UMndeni Khubone uthe: Angicabangi ukuya lapho! UnguSathane onamabibane, uze lana ephezu kwezinhloso zakhe.
UDe Liscious Shabalala uthe: EMangaung kuvele kuliwa kuyimanje ucabanga kuzoba njani?
Inkundla lena kubuye kudlale kuyo iKaizer Chiefs ne-Orlando Pirates, uthi khona kuzoba njani?
Ukungaziphathi kahle kwabantu, ukumitha kwezingane, ucansi osekungathi kuyabukiswa ngalo, naku-facebook nakhona abantu abasagqoki.
Uyothi ngasho, konke lokhu kuzodlulela njengoba kuza uLady Gaga!
UMatha MaMntungwa OkaNyawose uthe: Ngagama namandla asegazini likaJesu Kristu, ngikhulekela ukutjhi abantu bangadukiswa.
Ezinye izimo empilweni zifuna ube umuntu olaziyo izwi likaNkulunkulu.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ugwetshwe engu-20 umama owabulala ingane
2012-11-13 10:01
Cape Town - Umbulali olahlwe yicala uZulpha Jacobs wasabisa indodana yakhe eneminyaka emibili ubudala uTaariq, wathi uzoyibulala, wase ehamba nayo eya esikhotheni esiseduze eMitchells Plain wafika wazama ukuyigqiba.
Umfanyana wabe elokhu ekhala efuna iphalishi, konke lokhu kuvele eNkantolo eNkulu eWestern Cape, ngesikhathi uJacobs enza isivumelwano nenkantolo.
UJacobs ugwetshwe iminnyaka engu-20 ebhadla ejele, mayelana necala lokubulala kanye nelokuphazamisa ukusebenza komthetho.
Etshela inkantolo uthe yena nendodana yakhe uTaariq, babesekhishini, endlini yomngani wakhe mhlaka-29 Disemba, ngezithuba zawo-08:00 ekuseni.
Uthe uTaariq wayelokhu ekhala efuna iphalishi, elabe seliphelile, umngani wakhe wamuzwa ethethisa ingane ethi: “Ngifisa engabe awukho empilweni yami, uyenza ibe nzima, ngingase ngikubulale," kusho yena uJacobs.
Ngemuva kwalokho uJacobs wahamba nendodana yakhe baya esikhotheni esiseduze wafika wayibulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
'Hlukanani nokweseka amavukelambuso eDRC'
2013-02-28 12:05
New York – UNobhala Jikelele we-UN uBan Ki-moon ngoLwesithathu uthe amanye amazwe angaphandle asaseka amavukelambuso aseDemocratic Republic of Congo kumele ajeziswe ngenxa yesimo esikuleliya lizwe.
UBan usho kanje embikweni abecela kuwona ukwesekwa amazwe omhlaba ekungeneleleni eDRC, okuyilapho khona abagcinibokuthula be-UN bethwaliswe kanzima yiqembu lamaphekulazikhuni iM23.
Umholi we-UN akawabalulanga amazwe asiza amavukelambuso nokuthi kumele athathelwe ziphi izinyathelo.
"Ukuqhubeka nokusekwa kwamavukelambuso okwenziwa amazwe angomakhelwane kudala izinxushunxushu kuleliya lizwe.” Kusho umbiko wakhe ku-UN Security Council.
Ungoti we-UN uthe iRwanda ne-Uganda banika izikhali iM23 njengoba ivukela umbuso, womabili la mazwe ayakuphika lokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Umphathintambo wezomvikela, uMnu. Emmerson Mnangagwa usemangalele iphephandaba le The Independent emthethwandaba phezu kodaba lokuthi lamhlambaza lize lithi usezimisele ukuthatha isikhundla sikamongameli Mugabe.
Lokhu kwenzakala ngesikhathi inane leziphathamandla zeZanu PF ezisa intathelizindaba zamaphephandaba azimeleyo emthethwandaba liqansa.
Iphephandaba le The Independent lilobe udaba olulesihloko esithi “Mnangagwa Ready to Rule” okutsho ukuthi uMnanangwa usezimisele ukubusa. Libike njalo ukuthi intathelizindaba yalo ikhulume loMnangagwa wavuma ukuthi ngempela ufuna ukwelama umugabe njalo ukhokhela ixuku le Zanu PF.
Kodwa uMnangagwa uyakulandula lokhu esithi kazange akutsho kumbe khona ukubona intathelizindaba yaleliphephandaba.
Umginisihlalo wenhlanganiso ye Media Institute of Southern Africa Zimbabwe, uMnu. Njabulo Ncube utshele i Studio 7 ukuthi bakhathazwa linani leziphathamandla zeZanu PF ezisa intathelizindaba emthethwandaba zifuna imali enengi okumangalisayo.
Ingxoxo loMnu. Njabulo Ncube


text:
I-CDP izoluyisa kuMadonsela olwaseNkandla
2013-01-28 14:07
Johannesburg - Iqembu iChristian Democratic Party ithe yonke imiqulu emayelana nombiko womuzi kaMengameli Jacob Zuma oseNkandla, izoyibhekisa kuMvikeli woMphakathi.
"Selinyuke kakhulu izinga lokusetshenziswa budedengu kwemali yabakhokhintela kangangoba uhulumeni ucabanga ukuthi sekuyinto engabalulekile," kusho umholi weCDP uTheunis Botha esitatimendeni.
"Miningi kakhulu imibuzo engaphenduliwe. Akujiki ukuthi iningi kakhulu imali esetshenzisiwe nekuqanjwa amanga kuthiwa kwakwenzelwa ukuphepha kukamengameli."
NgeSonto uNgqongqoshe wezemiSebenzi yoMphakathi uThulas Nxesi wethule umbiko wethimba lophenyo nothi ayikho imali yabakhokhi bentela eyasetshenziswa eNkandla.
Lo mbiko uthe uhulumeni wasebenzisa imali
engu-R206 million kwezokuphepha, nokuthiwa kwenziwa ngemuva kokuhlola
isimo sokuthola izinsongo kukaZuma.
Osopolitiki
abaphikisayo nabezindaba bathi uZuma wasebenzisa u-R250 million wemali
yabakhokhi bentela ukulungisa umuzi wakhe oseNkandla, KwaZulu-Natal.
UBotha uthi lo mqulu bazowuthumela kuThuli Madonsela.
Ngokwalo mqulu kuvela ukuthi kwasetshenziswa u-R1.5 billion, nobandakanya ukwakhiwa komgwaqo omkhulu eNkandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Yalandelwa yonke imigudu - Sisulu
2012-07-04 07:33
Johannesburg - Lowo owabe engamele uMnyango wezokuVikela ngaphambilini uLindiwe Sisulu uzosebenzisana nophenyo loMphenyimabhuku kanjalo noMvikeli woMphakathi mayelana nethenda ekwathengwa ngalo indiza kaMengameli Jacob Zuma, kusho uMnyango wakhe.
Okhulumela uSisulu uNdivhuwo Mabaya uthe: “Ayikho imininingwane ezonikezwa iDA njengoba ungekho umthetho obophezela umnyango ukuba wenze njalo."
Ubephendula ngesikhathi iDemocratic Alliance iphonsele uSisulu inselelo yokuthi makaveze ubufakazi bokuthi kwalandelwa imigudu efanele yini ngaleli thenda.
Ngaphambilini, oweDA uDavid Maynier uthe:
“USisulu kumele aveze amaphepha angubufakazi bokuthi uNgqongqoshe wezeziMali uPravin Gordhan wayiphasisa le thenda."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumele abantu bayivotele indaba yama-etolls
2013-02-20 10:05
Johannesburg - Isazi somthetho sesicele uhulumeni ukuthi ahlele kube nokhetho ngodaba oluthinta ama-etolls, kube abantu abavotayo basho noma bayahambisana yini nalokhu.
Usolwazi uMarinus Wiechers usho kanjena ekhuluma nephephandaba iBeeld, wathi kubaluleke kakhulu ukuthi kwazeke izimvo zomphakathi ngalolu daba.
"Kubalulekile ukuthi uhulumeni abe nezithangami ngalolu daba, ikakhulu njengoba noMthethosisekelo usho kanjalo."
UWiechers uthi uMthethosisekelo awusho ukuthi kumele zibe kanjani lezi zithangami noma ukulalelwa kwezimvo.
"Abantu baseGauteng bazwakalise izinkonondo bethi abantu ababandakanywanga kangako kulolu daba. Ukubuyela kubantu kuzwakale ukuthi bathini, kungaba wusizo," kuqhuba uWiechers.
Umkhulumeli weHhovisi likaNdunankulu eGauteng uMaplakala Motloung, akafunanga ukuphawula ekutheni uhulumeni umi kuphi ngalesi siphakamiso.
Mhlaka-25 Januwari, iNkantolo eNkulu ePitoli yanika abe-Opposition to Urban Tolling Alliance (OUTA), igunya lokuphikisa isinqumo senkantolo esithi akuqhutshekwe nalolu hlelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Isicelo sokuthi kumiswe izimali ze-ANCYL
2012-12-05 10:01
Johannesburg - INkantolo eNkulu eGoli seyamukele isicelo sokuthi ibhange limise ukusebena kwezimali zophiko lwentsha i-ANC Youth League, kusho umbiko wangoLwesithathu.
Kuhanjiswe enkantolo amaphepha enkampani i-Z2 Presentations ethi ikweletwa yi-ANCYL, isamba esingu-R12.8 million, kusho umbiko weBeeld.
Izimali lezi zihlanganisa u-R7.6 million, okuyimali eyasebenza ngesikhathi kunomhlangano wophiko owabe useBloemfontein, ngo-2008, kuze kuqokwa uJulius Malema njengomholi.
Imali ibilokhu ikhula, uMarius van Rensburg, ongummeli we-Z2 Presentations uqinisekise ukuhanjiswa kwamaphepha enkantolo.
"Besingakaxhumani ne-ANC Youth
League, isikhonzi senkantolo yiso esizoxhumana nayo."
Okhulumela i-ANC uKeith Khoza kanye nalolu phiko batheabazi lutho ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone ingane engozini e-E Cape
2012-05-08 07:15
Johannesburg - Kushone intombazanyana eneminyaka eyiskhombisa ubudala ngesikhathi ishayiswa yitekisi e-Alexandra, e-Eastern Cape, kusho amaphoyisa ngoMsombuluko.
UCandice Coeries ubehamba nomfowabo omncane ngesikhathi umfana lo engena emgwaqeni ngoMgqibelo, kusho uCaptain Mali Govender.
“Uthe ezama ukuhlenga umfowabo, wabe eseshayiswa yitekisi."
UCoeries, nobefunda u-grade 2 e-Alexandra Primary School, ushonele endaweni yesehlakalo.
Umfowabo akalimalanga.
- Landela
IzindabaNews24 kuTwitter
- SAPA


text:
Ubulale intombi kuxatshanwa
2012-11-06 12:03
Johannesburg - Amaphoyisa aseMthatha e-Eastern Cape, athi owesifazane oneminyaka engu-27 ubudala udutshulwe wabulawa yisoka lakhe, ngaphambi kokuthi nalo lizingqokloze ngesibhamu..
Indoda eneminyaka engu-35 ubudala, iye kubo kwentombi ngezithuba zawo-06:00 ekuseni, kuqubuke ingxabano phakathi kwabo, indoda yabe seyimdubula imbulala, kusho okhulumela amaphoyisa uLieutenant Colonel Mzukisi Fatyela.
Indoda lena izidubule ekhanda, isesimweni esibucayi esibhedlela iNelson Mandela Academic Hospital, kumanje iqashwe ngamaphoyisa esibhedlela, kutholakale isibhamu esiyi-9mm endaweni yesehlakalo.
Uma umsolwa ededelwa esibhedlela, uzokwethweswa icala lokubulala kanye nelokutholakala nsibhamu esingekho emthethweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Usenkingeni owajovwa ephethwe yikhandaComment on this story
NONHLANHLA MKHABELA
USADIDEKILE ukuthi wajovwa nganhloboni yomjovo owesifazane ongasakwazi ukuhamba kahle emuva kokuba ejovwe emtholampilo iKwaMashu Health Care Centre ekade eye khona enenkinga yekhanda elinkenkethayo.
UNksz Danisile Luthuli waseSiyanda uthe ngoJanuwari 27 waphathwa yikhanda waya emtholampilo lapho ajovwa khona wanikezwa namaphilisi.
Uthe ngakusasa wavuka esinqeni lapho ejove khona kuneqhubu elincane, kubuhlungu wanganaka ezitshela ukuthi yizinhlungu zomjovo ezijwayelekile.
“Ngokuhamba kosuku lakhula leli qhubu kwaqala kwavuvukala nethanga lonke. Ngaphindela emtholampilo bangibuza ukuthi nginesiqiniseko yini sokuthi ngijovwe yibona,” kulandisa uNksz Luthuli.
Uthe wanikezwa omunye umuthi watshelwa ukuthi emuva kwezinsukwana lizosha iqhubu liphele kodwa kunalokho lakhula laze laqhuma ubomvu.
“Kwase kukhona nenyama elengayo umakhelwane wangibizela i-ambulensi ngoba ngingasakwazi nokuzihambela nayo eyazifikela ebusuku. Kwathi uma ngifika emtholampilo ngathethiswa kwathiwa ngenzani ngoba kunakwa abantu abalimele kuphela ebusuku,” kusho uNksz Luthuli.
Uthe ekugcineni omunye unesi wamsiza wamtshela ukuthi iqhubu bese liqala ukuba nobuthi wamubhandisha.
Ekugqigqeni kwakhe emtholampilo eyoshintsha amabhandishi uthe wahlangana nobhekelele izindaba emthola-mpilo uMnuz Hlanganani Bhengu wamchazela udaba lwakhe.
“Wabiza u-matron wamchazela konke wabe esethi (u-matron) kuzoba nomhlangano wabasebenzi kuzanywe ukuthola ukuthi ngubani owenze iphutha ngoba mina ngangingasali-khumbuli igama likanesi owangijova,” kusho uNksz Luthuli.
Esebuyela ngoLwesihlanu eyoshintsha ibhandishi uthe watshelwa ukuthi ikhadi lakhe lilahlekile nokuyinto emxakayo eyokulahleka kwalo futhi lilahleka ngoba esefake isikhalo.
UNkk Patricia Ndlanzi oyi-Operational Manager uthe udaba lukaNksz Luthuli luyaphenywa wathi ikhadi lakhe lizofunwa lize litholakale.
“Udaba lwakhe lusehhovisi likaBhengu luyaphenywa. Ikhadi lizofunwa lize litholakale ngoba ngeke lilahleke nje lingaziwa,” kusho uNkk Ndlanzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bashaqekile abe-NFP kuboshwa amakhansela ayoComment on this story
SIMPHIWE NDWANDWE
KUSHAQEKE ubuholi besifundazwe eqenjini i-NFP ngesikhathi kuboshwa amakhansela amabili asolwa ngokuphatha isibhamu esingekho emthethweni emotweni abehamba ngayo eMsinga.
Kubuye kwaqubuka nezinsolo zokuthi ayathinteka ezinsolweni zokubulawa kowayenguSihlalo waleli qembu eMsinga, uMnuz Mshikashika Shelembe.
Amaphoyisa aveze ukuthi laba baboshelwe icala lokutholakala nesibhamu esingekho emthethweni i-CZ 75 nezinhlamvu.
UMnuz Vusi Khoza, onguNobhala wesifundazwe we-NFP uthe bethukile ngesikhathi bethola izindaba zokuthi umkhonto sengathi wagwaza ekhaya ngokufa kukaShelembe owadutshulwa enabantu ababili behlaselwa behamba ngemoto.
UKhoza uthe babethemba ukuthi ababulali bayobanjwa babhekane nesandla somthetho bajeze kanzima kodwa manje sekuvalelwe “abafowabo” endlini ngakho bazolindela ukuthi umthetho uphenye konke kuhlale obala.
Uthe njengoba kuboshwe laba nje bayacabanga ukuthi isimo sizolawuleka uma sebekhuluma namalungu abo ukuze kungabi bikho simo sokubanjwa komoya.
“Sethemba ukuthi ekugcineni iqiniso lizovela ngoba besingalindele ukuthi kungaboshwa abantu bethu. Sifuna uphenyo lube nzulu ukuze uma ngempela lama lungu ethu ethinteka kuleli cala ajeze kanzima ngokubulala uShelembe nentombazane yakwaZuma. Kumanje omunye owayesemotweni ngesikhathi kudutshulwa laba usesesibhedlela,” kusho uKhoza.
Ukugcizelele ukuthi ababagwebi ngecala yize lingakabalahli enkantolo ngoba kuyilungelo labo ukuthi bathathwe njengabangenacala kuze kube yinkantolo ibalahla ngecala.
Okhulumela amaphoyisa KwaZulu-Natal, uCaptain Thulani Zwane, uthe abasolwa kucelwe ukuthi bakhiphe ilayisensi yesibhamu kodwa bavele bandwaza base bevalelwa.
Bazobhekana necala lokuphatha isibhamu esingekho emthethweni kanti bazovela enkantolo maduze.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuphangalale 6 engozini eW Cape
2012-07-04 12:04
Cape Town - Kushone abantu abayisithupha kwathi abangu-12 balimala ngesikhathi itekisi abebehamba ngayo igingqika ngase-Aberdeen, eWestern Cape, kusho abethimba lezinhlekelele ngoLwesithathu.
Okhulumela leli thimba uKeri Davids uthe leli tekisi beliya eKapa ngesikhathi ligingqika eKaroo, ngabo-05:00.
Kushone amadoda amane nabesifazane ababili endaweni yesehlakalo.
Amadoda amathathu alimale kanzima, kanjalo nabezifazane abathathu kwathi abantu abayisithupha bathola imihuzukwana.
- Landela
IzindabaNews24 kuTwitter
- SAPA


text:
Kube muncu kuboshwa abaphila nokukhubazekaComment on this story
NOKUBONGWA PHENYANE
BAGCINE ngokuthi baboshwe abantu abakhubazekile abakhishwa eflethini eClarendon, eThekwini, bekhala ngesikhulu senhlangano abangaphansi kwayo iKwaZulu-Natal Society for the Blind esingayikhokheli irenti kuleli bhilidi abagobe kulo amadlangala.
Izolo labantu abakhubazekile abalinganiselwa ku-40 baqome ukubhikisha ngaphandle kwamahhovisi enhlangano iKZN Society for the Blind, eMbilo bekhala ngesikhulu sale nhlangano esingayikhokheli indawo abahlala kuyo nakuba sayithola imali eMnyangweni wezokuThuthukiswa koMphakathi esifundazweni.
Ngonyaka odlule laba bakhishwa endaweni akade behlala kuyo emgwaqweni uMadi Mfusi (St Georges) ngoba isalungiswa kabusha emuva kokuba kutholakale ukuthi ayisaphephile ukuthi ingahlala abantu abakhubazekile. Ngesikhathi bebhikisha bebekhala ngesikhulu sale nhlangano, uMnuz Themba Mkhize, abathi akayikhokhi irenti.
Laba bantu okukhona kubo abangaboni, abahamba ngezinduku nezihlalo ezinamasondo nabangezwa bebekhala ngokuthi abazi bazohlala kuphi njengoba bezokhishwa kule ndawo.
Kushube isimo ngesikhathi kufika amaphoyisa kule ndawo abopha amanye amalungu ebasola ngokubhikisha kuleya ndawo ethi baphazamisa inhlalakahle yomphakathi.
UMnuz Monde Kheswa okhubazekile uthe okubenza babhikishe ukuthi abazi bazoyaphi uma kwenzeka bekhishwa lapho behlala khona ngoba sebetholile ukuthi indawo iyabaphelela.
“Ngonyaka odlule sakhishwa lapho besihlala khona ngoba kuthiwa kuyalungiswa kodwa kuze kube manje akukho okwenzakalayo kuyona. Kwathiwa asambe siyohlala lapho esikhona njengamanje kodwa umnikazi wendawo wasitshela ukuthi indawo yethu iphelile ngenxa yokuthi uMkhize akasakhoki,” kusho uKheswa.
Uthe ngeke kubathene amandla ukuthi kukhona ababoshwayo kubo ngoba balwelwa amalungelo abo.
“Lapha sihlala khona sibuye kuthiwe asikhokhe ngoba uMkhize akakhokhi lutho, sithathe yona imali yempesheni le encane sifake yona,” kuchaza yena.
Imizamo yokuthola uMkhize ukuze aziphendulele kulolu daba ayiphumelelanga njengoba ucingo lwakhe belukhala lungabanjwa.
Nakuba Isolezwe lizibonele ababhikishi abakhubazekile beboshwa kodwa okhulumela amaphoyisa KwaZulu-Natal, uColonel Jay Naicker, uthe abekho ababoshiwe kule ndawo kodwa amaphoyisa abekhona ukuzoqinisekisa ezokuphepha kuleya ndawo.
Okushiwo uNaicker kuphambene nobekwenzeka njengoba laba abakhubazekile ngesikhathi beboshwa bebebonakala bezabalaza befakwa emavenini kanti iningi eliboshiwe ngelingaboni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Badidekile ngengane ‘eminzile’Comment on this story
NOKUBONGWA PHENYANE
USADUNGUZA ebumnyameni umndeni womfana oneminyaka engu-12 osekuphele izinsuku eziyisikhombisa edukile okusolwa ukuthi waminza emfuleni oseduzane nakubo ngemuva kokuvukwa isifo sokuwa aphila naso.
ULindani Dlamini owahamba nabangani bakhe beyobhukuda emfuleni uGobhogobho, eNtuzuma, ushiye umndeni wakhe ukhungathekile njengoba kungekho owambona engena emanzini kodwa konke bakuzwa ngabanye abafana ayehamba nabo.
Lo mfana oyiwele bekulindeleke ukuthi ayofunda uGrade 5 eMuziwabantu Primary School. Ngokuthola kweSolezwe kuthiwa wahamba nezinye izingane beyobhukuda nokwathi sebebuyela emakhaya yena watshela ayehamba nabo ukuthi akakadeli ukubhukuda usazobuyela yedwa emfuleni.
Uma echaza unina walo mfana uNksz Dudu Dlamini uthi uLindani bekungeyena umuntu ongamshiya yedwa ngenxa yokugula kwakhe futhi ubedla namaphilisi abawalanda njalo esibhedlela iKing Edward.
“Ngavuka ekuseni ngahamba ngaya edolobheni. Ngayizolo ngangimthethisile ngoba ngangizwe kuthiwa bahamba baya kobhukuda, lapho wakhombisa ukuzwa kodwa ngenxa yokushisa kwelanga ngicabanga ukuthi babuyela njengoba la enhla komfula kukhona indawo abadlala kuyo ibhola,” kusho uNksz Dlamini.
Uthe ngesikhathi ebuya edolobheni akanakanga kodwa wabona ilanga lishona engaqhamuki wagcina embuza komakhelwane nabo bamlandula.
“Ngavuka ngaya ezinganeni ezazinaye zangitshela ukuthi uthe uzohamba ayobhukuda yedwa sisola ukuthi wavukwa wukugula esemanzini waminza,” kuchaza uNksz Dlamini.
Uqhube wathi sebeze bahamba kubantu abahlolayo befuna ukwazi ukuthi ngempela kwenzekani ngendodana yakhe, nabo babatshela ukuthi isemanzini.
Uthe okubakhathaza kakhulu ukuthi bahamba bayobika emaphoyiseni asebenza ngezinja kodwa awangenza lutho agcina ngokubuka umfula ahamba.
Nabatshuzi uthe nabo sebeke bafika kule ndawo kodwa abangazixaka ngokungena emanzini bagcina ngokubatshela ukuthi bazophinde babuye.
Uma uhamba kulo mfula kumele uqaphele njengoba unezinguzunga zamatshe, futhi uma uya la kubhukudwa khona kumele ungene emanzini ahamba ngesivinini esikhulu.
Okhulumela amaphoyisa uColonel Jay Naicker uthe lokhu okushiwo umndeni ukuthi amaphoyisa awafikanga kuleya ndawo kuliphutha njengoba eseqalile ngophenyo futhi nayizolo ebesaqhubeka nokuthungatha lo mfana.
Kwenzeka lesi sigameko nje umndeni wentombazane yaseMandeni osekunamasonto amabili yamuka nomfula uMzinyathi usenethemba lokuthi uzoyithola njengoba uvuka njalo unikele kulo mfula ukuyobheka ithambo layo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-Qashqai entsha isandisile isikhala sokulayishaComment on this story
IMOTO: Nissan Qashqai
NAMANJE angiqondi ukuthi kungani kwa Nissan bengavelanga bayikhipha nalena enezihlalo ezimbili ezengeziwe iQashqai ngesikhathi yethulwa okokuqala eNingizimu Afrika ngo 2008. Le Qashqai +2, iqondiswe kakhulu kubantu abanemindeni noma abanenqwaba yabangani ngoba iwumgodi ongagcwali.
Ngikhala ngokuthatha isikhathi eside nje ngaphambi kokuthi bayethule ngoba kunabantu abaningi abasahamba ngalena enezihlalo ezilayisha abantu abahlanu abanye abasanda nakuyithenga. Ngesikhathi sivivinya iQashqai +2 kungicacele ukuthi lena endala iyafana nemoto encane, umehluko nje wukuthi yona idle ngokuphakama.
Isikhala ngaphakathi sandisiwe okuyinto enhle uma imoto isizolayisha inqwaba yabantu. Ngaphambili maqondana nomshayeli bayihlele kabusha. Bheka nje ngoba isiphuma neBluetooth kanye ne radio konke okulawulwa umshayeli esiteringini.
Idonsa ngamagiya ayisithupha aya phambili azingenela kalula.
Ngesikhathi ngihamba ngayo bekufika lapho ngilibala khona ukufaka igiya lesithupha ngenxa yamandla egiya lesihlanu namanye angaphansi.
Amandla ayo nokubambelela kuzwakala kahle uma ulayishe abantu, ngoba uma uzigengqezela wedwa ivele iphephuke ngesikhathi ucindezela kakhulu amafutha.
Ezindaweni eziyimimango izokuphoxa ngoba iphenduka isindandanda, kodwa uma umgwaqo uthule uqondile ubona ngoba isigamanxa ku-200km/h ingazwakali.
Amasondo ayo angu-18 inch ahambisana nerimu elisha ngezinye zezinto eziyinika isithunzi.
Izihlalo ezengeziwe zangemuva akulula ukuthi uzibone ngoba zilala mba phansi kwande isikhala sebhuthi. Okudingeka ukwenze wukudonsa okusantambo bese ziyaphakama.
Zibukeka zisasigqiki kodwa uma usubeka isinqe wubuntofontofo bodwa.
EZOKUPHEPHA
Amabhuleki akhona aphuma ne-Advance Braking Syste, i-EBD ne Brake Assist. Zonke izihlalo zinamabhande, bese kuba khona ama airbag ayisithupha aze ayogamanxa ezihlalweni ezingemuva okusho ukuphepha okusezingeni.
Iphuma ne- Warranty yeminyaka emithathu emuva kuka-100 000km kanye ne service plan ka-90 000km yeminyaka emithathu.
INJINI: 2.0 litre
AMANDLA: 110Kw
ITORQUE: 320Nm
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMthethwa usukumela ubugebenguComment on this story
NONTUTHUKO NGUBANE
UFUNA ukuqeda isibalo esiphezulu sobugebengu eMgungundlovu nasesifundazweni sonkana uNgqongqoshe wamaPhoyisa kuleli uMnuz Nathi Mthethwa obevakashele leli dolobha izolo.
UMthethwa uthe inhloso yakhe enkulu ngokuhambela inhloko-dolobha yesifundazwe ngukuzoqapha isimo, ukubheka ukusebenza kwamaphoyisa nokubhunga nomphakathi ukuze kutholakale isisombuluko ngezinga lobugebengu eliphezulu.
Kubekwe izivimba- mgwaqo ezindaweni ezehlukene ezingu-15 eMgungundlovu izolo.
UNgqongqoshe utshele Isolezwe ukuthi ngokwezibalo zobugebengu bathole ziphezulu kakhulu, wathi ufuna ukulwa nabo.
“Sithole izingqinamba eziningi ezivela kuleli dolobha eMgungundlovu. Ukuntshontsha, ukubulala, ukugqekeza nesibalo esiphezulu sobugebengu obenziwa ngabantu bokufika. Sibone kufanele kube ngezinye zezindawo esizihluphayo ngazo. Ukuza kwethu lapha sithemba ukuthi abantu bazowabona amaphoyisa enza umsebenzi wawo, babe novalo lokwenza ubugebengu. Sifuna ukubuqeda nya ubugebengu kule ndawo,” kusho uMthethwa.
Uhambo lukaNgqongqoshe luqale esiteshini samaphoyisa esisedolobheni nalapho echithe isikhathi eside evalelene nezinye izikhulu zamaphoyisa nabangakuvezanga ukuthi bebexoxani.
Ube esehambela ePlessislaer lapho bekuvinjwa khona izimoto, emuva kwalokhu ube esevakashela isiteshi esithathwa njengesikhulu eMgungundlovu kwazise sisebenzela izindawo eziningi ezingamalokishi.
“EPlessislaer iyodwa kuboshwe abantu abangu-118 emasontweni amabili kuphela. Amacala angu-90 kuwona ngathathwa njengamakhulu kakhulu. Lokhu kukodwa kuveza ngokusobala inkinga yobugebengu esibhekene nayo,” kusho uMthethwa.
Ukuvimba kwasani emgwaqweni bakushayele ihlombe abanye abagibeli yize abanye bebekhala ngokuthi kubamoshela isikhathi.
UMnuz Philani Ngcobo wase-Edendale obehamba ngetekisi ukuncomile ukusebenza kwamaphoyisa ngalesi sikhathi samaholidi.
“Enza kahle impela amaphoyisa uma esibheka ukuthi siphetheni ematekisini khona sizohlale siphephile,” kusho uNgcobo.
Bekubhekwa izikhali, izibhamu, insangu nokunye okuyingozi okuphathwa ngabashayeli nabagibeli.
UNgqongqoshe usazohambela ezinye izindawo esifundazweni nalapho kulindeleke ukuba ahlole isimo sokusebenza kwamaphoyisa nomphakathi.
Kusasa kulindeleke ukuba aye eManzimtoti naKwaMashu.
Kwezinye izindawo uthe uzovele atheleke engalindelwe ngoba inhloso yakhe ngukuhlola isimo sokusebenza nokubheka ubugebengu ezindaweni ezahlukene.
UMthethwa uphinde waqinisekisa ukuthi izivimbamgwaqo zisazoqhubeka noma isikhathi sikaKhisimusi sesidlulile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Itholene phezulu eSyria
2012-12-13 10:02
Washington - Amasosha ase-Syria aseqalile ukusebenzisa izikhali zembubhiso namabhomu, ukuhlasela ebhekise kumaphekula, kusho izikhulu zaseMelika, ezibike athi lona ngumnyakazo oyingozi.
Izintatheli zezindaba ze-AFP zibike zathi kuzwakale ukuqhuma enhla neSyria, kubika iphephandaba iNew York Times.
Okhulumela uhulumeni uVictoria Nuland uthe: "Sibone ukuqhuma”, lona akafunanaga ukudalula okuningi ngalokhu okuqhubekayo.
"Sibona sengathi kukhona ezinye izikhali abazisebenzisayo. Kukhona namabhomu,” esho ekhuluma nabezindaba.
Sekuphele izinyanga ezingu-21 itholene phezulu eSyria, njengoba amaphekula ehlela ukuhlakaza uhulumeni kaMengameli uBashar Assad.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bebezama ukuthunaza uZuma ngolwaseNkandla - ANC
2012-11-21 16:34
Johannesburg - Imibiko ngodaba oluthinta umuzi waseNkandla kaMengameli uJacob Zuma, bekuyimizamo yokuphazamisa uhlelo lokuqokwa kwamagama abaholi abazovotelwa eMangaung, emhlanganweni omkhulukazi we-African National Congress, kusho iqembu ngoLwesithathu.
"Imibiko ethi umengameli akanaso isikweletu ngalo muzi, bekuyizindlela zokumbukela phansi kanye nokuzama ukufaka umoya omubi ekuphakamisweni kwamagama alaba abazoqokelwa ezikhundleni,” kusho isitatimende seqembu.
Iqembu likhiphe lesi sitatimende liphendula imibiko eke yasabalala ithi uZuma akanaso isikweletu ngomuzi wakhe.
Ngesonto eledlule umengameli watshela iPhalamende ukuthi unesikweletu nelinye lamabhange.
Laba abakade besabalalisa lezi zindaba, bebezama ukuthola imininingwano efihliwe esemabhange, kuqhuba iqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
USexwale uyaziqhathulula ezinsolweni zikankosikazi
2013-02-13 12:01
Johannesburg – UNgqongqoshe wezokuHlaliswa kwaBantu uTokyo Sexwale uyakuphika lokho okushiwo unkosikazi wakhe emaphepheni awafake eNkantolo eNkulu eSouth Gauteng, okungukuthi wayemhlukumeza ngokumshaya.
Unkosikazi kangqongqoshe usola umyeni wakhe ngokumhlukumeza ngokumshaya, ngokomphefumulo, nangokwengqondo esitatimendeni esifungelwe esinikwe inkantolo kanye nencwadi yesehlukaniso, kubike iBeeld.
Ngokomthetho waseNingizimu Afrika, abantu abasezinhlelweni zokwehlukanisa abavumelekile ukudalula imininingwane yecala.
Kodwa uSexwale ucele ummeli wakhe, uBilly Gundelfinger, ukuba adalule udaba lokwehlukanisa kwabo emphakathini.
“USexwale uziphikile izinsolo asolwa ngazo wathi udoti lowo,” kusho uGundelfinger.
“Futhi akulona iqiniso ukuthi akanayo imali nokuthi usehlala efulethini elincane..”
Ummeli kaJudy Sexwale uthe uJudy umile kwelokuthi umyeni wakhe ubemhlukumeza nakuba yena ekuphika lokho.
Ungqongqoshe wathola amaphepha ngonyaka odlule esehlukaniso, lapho unkosikazi wakhe efuna indlu ka-R70m, imoto ka-R1m njalo ngemuva kweminyaka emihlanu kanye no-R50 000 wesondlo sengane ngayinye ezinganeni zabo ezimbili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMandela uyayithokozela imali entsha - Marcus
2012-11-06 12:02
Johannesburg - Owayengumengameli wakuleli uNelson Mandela ujabule kakhulu ngemali yephepha entsha enesithombe sakhe eqale ukusebenza ngoLwesibili, kusho uGill Marcus esePitoli.
"Ujabule ngokweqile ngalokhu. Samkhombisa ukuthi injani, " kusho yena.
"Lena yindlela esimbonga ngayo. UMadiba uyigugu, hhayi nje kuphela eNingizimu Afrika."
UMarcus usebenzise le mali okokuqala ngoLwesibili eLynnwood Housewives' Market, empumalanga yePitoli.
"Ngokwazi kwami yimina owokuqala ukusebenzisa le mali entsha," esho.
UGill ubehaqwe yizintatheli ngesikhathi esebenzisa le mali okokuqala esitolo sezithelo.
Uthenge izinto ezihlukene zenani lika-R159.99.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiphepho sibulale 15 ePhilippines
2012-12-28 14:33
Manila - Isiphepho esinamandla esihlasele ePhilippines ngemuva kukaKhisimusi sibulale okungenani abantu abangu-15 kwathi abayisithupha baduka, kusho uMnyango wezeokuVikela ngoLwesihlanu.
Isiphepho iStorm Wukong sihlasele izifundazwe ezisempumalanga ngoLwesithathu, sadala izikhukhula ezishiye abantu abangu-28 000 bedinga.
Iningi labashonile, babulawe ukugwiliza kwathi abanye bashaywa yizihlahla ebeziwela phezu kwabo abanye bavukwa yisifo senhliziyo, kusho uRosario Cabrera, nokhulumela lo Mnyango.
"Abalahlekile bagugulwe ngamanzi abenamandla ngenxa yokugcwala kwemifula."
- Landela
IzindabaNews24 kuTwitter
- Sapa-DPA


text:
Awangashintshwa amagama ezikole - Umbono
2012-11-30 16:47
Cape Town - UMnyango wezeMfundo KwaZulu-Natal ubheka izindlela ongenza ngazo ukuzama ukushintsha amagama ezikole, uMnyango okholwa wukuthi awakhi.
Amanye amagama alezi zikole iseMgwazeni, Tilongo, Ukufakwakhe, Hlaba, Esinqeni, ikwaMkhuthuzeni nakwaMathangetshitshi.
Amanye ala magama ngamagama abantu ababengamaKhosi, endaweni.
Abafundi bathi uhulumeni akanake umsebenzi wokwenza ngcono ezemfundi ayeke phansi amagama ezikole.
UNtokozo Drogba Makhaye uthe: Emuva kweminyaka eminingi kangaka lamagama esebenza abafundi bephasa kahle, yini esishitshile manje futhi zingaki izikole ezinamagama amahle njengo Mpumelelo, Isibani sezwe, Ikhaya lemfundo, namaye?
Abafundi bayafeyila badlulwa ilaba abafunda khona koMathangetshitshi.
Mazulu ake sivule amehlo, ayikho lento uMnyango wezeMfundo okhuluma ngayo, uzama ukuzakhela igama nokumosha imali yentela yethu.
Imali abafuna ukushintsha ngayo amagama kumele engabe kulungiswa ngayo izikole zodaka ezigcwele emakhaya, bazithengele izincwadi zokufunda nama- computer kuphinde kwandiswe nothisha.
USteven Sabelo Mthiyane uthe: Kunezithakazelo ezinenhlamba ngoba kusukela emlandweni wabantu besibongo.
Inhlamba leyo bayisho ngeqholo nezingane ziyaziqhenya ngalezo zithakazelo, nami ngiyaziqhenya ngokuthi ngafunda eMgwazeni.
Ngeke bewashintshe amagama, umphakathi waseMtuba ngeke uvume nelikaMgwazeni.
UTholinhlanhla Untombi Ziyambanga Mnguni uthe: Akuyekwe amagama amaKhosi phansi thina maZulu sinenkinga yokubukelana phansi.
Kanti inkululeko isho ukuthini ?
Igama lesiZulu lisuselwa entweni ethile, lokho akumele kubaphathe kabi osopolitiki.
UThobanhi Ndabazothando Khanyi uthe: UMnyango ugijimela into engenasidingo impela, lezi zikole azifiki namhlanje.
Isikole okuthiwa iSinqeni, esangakithi, saqanjwa ngenteba esakhelene nayo.
Uma kushintshwa leli gama komele kushintshe negama le ndawo yonke ngoba kwayona ibizwa ngakho ukuthi kuseSinqeni.
Akukho nakancane la liphazamisa khona.
UMxolisi Mavundla Ebergville Erookdale uthe: UMnyango ugxekainto efile, yima bebona manje ukuthi amagama awakungile?
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ukupheka nobaba yisikhathi esikhethekileComment on this story
njengoba ngeSonto kuwusuku lokubungaza obaba, bakhona abasazinwaya amakhanda ngoba bedidekile ukuthi bazobenzelani oyise ngalolu suku olubalulekile.
Iningi labesilisa liyazifela ngokudla okwehla esiphundu kanti kuyaye kuze kuncokolwe uma kuyalwa omakoti abazoshada ukuthi uma befuna ukujabulisa abayeni babo kumele baqinisekise ukuthi bayalishaya ibhodwe ukuze bashaye esentwala abayeni babo. yingakho ukuphekela ubaba kungaba yisipho esithokozisayo ngalolu suku kanti ukupheka naye kungaba yisikhathi esikhethekile.
Ukugubha lolu suku, umlingisi weRhythm City, uMpho Molepo, odlala indawo kaFats ube nesikhathi sokupheka noyise naye ongumlingisi, u-Arthur Molepo.
Bobabili laba bangene ekhishini abebelungiselelwe lona ukupheka isidlo sasemini esehla esiphundu.
U-Arthur ungena ekhishini azibize ngoKing Arthur aveze ukuthi uze lapha ukuzozwa isandla sendodana yakhe.
“Ngingumuntu oqikelelayo ukudla ngendlela efanele ngakho ngiyazama ukugwema ukudla okunamafutha nesitashi esiningi,” kusho u-Arthur.
Usheshe akucacise kodwa ukuthi benoMpho bayazifela ngokudla okubabayo.
“Kuba mnandi kakhulu uma kubaba,” usho kanje ehleka.
Uthi ngesikhathi uMpho esayingane wayehlale ehalela ukudla kwakhe okunenyama okubabayo, ekudla ekhala ngenxa yokubaba kodwa eqhubeka adle ngoba wayezifela ngenyama.
UMpho uselingise kwiRhythm City iminyaka eyisikhombisa selokhu yaqala ukudlala.
“Enhliziyweni yami kodwa ngingumculi, yingakho ngikuthanda ukuba kulo mdlalo,” kusho uMpho.
Ngenxa yokuhlale ematasa nokuqopha iziqephu zalo mdlalo, isikhathi esiningi udlela estudiyo.
“Ngizihlalela ngedwa, ngipheka uma ngithola isikhathi ngoba ngiyakuthanda ukupheka.”
Yize enokwesaba ngokudla okuqokwe nguyise ukuthi akupheke, akabanga manqika ukuthi akuzame.
Upheke i-gem squash egxishwe umbila nopelepele, u-broccoli no-cauliflower obilisiwe, isipinashi, inyama yemvu ethosiwe ehambisana namazambane ne-vanilla custard tarts.
Ngenhlanhla ukudla kuphume kuconsisa amathe futhi kunambitheka. bobabili uyise nendodana badle bashaye esentwala baze bathi bazimisele ukuphinde bapheke lesi sidlo – mhlawumbe ngalo usuku lobaba ngeSonto. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Angase amiswe uDodovu
2013-02-27 12:02
Johannesburg - UNgqongqoshe woMnyango wezoHulumeni baseKhaya eNorth West, ophinda abe nguSihlalo eqenjini i-African National Congress esifundazweni uChina Dodovu, angase amiswe njengoba ebhekene necala lokwakha itulo lokubulala.
Lokhu kukhishwe ngabezindaba zePretoria News.
UDodovu waboshwa wuphiko loKlebe ngoMsombuluko, ungumsolwa wesishiyagalombili ukuthi aboshwe ecaleni lokubulawa kwalowo owabe enguNobhala weqembu, esifundeni i-Dr Kenneth Kaunda, u-Aubuti Chika, owabulawa ngonyaka owedlule.
UDodovu uvele ngaphambi kwenkantolo yeManstshi yaseKlerksdorp, ngoLwesibilil, icala lahlehlela uLwesithathu.
UNobhala we-ANC eNorth West uSupra Mahumapelo, uthe kuzodingidwa ngokuboshwa kukaDodovu, uma kuhlangana ikomidi ngoLwesine.
UNdunankulu wesifundazwe uThandi Modise, usevele umemezele ukuthi isikhundla sikaDodovu sizobanjwa nguNgqoqngqoshe woMnyango wezeziMali, uPaul Sebego.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bafuna ukubuyela emsebenzini abasinda kusha
2012-12-03 12:02
Dhaka - Izitolo ezinkulu zezingubo sezikhombise ukungahambisani nefemu yaseBangladesh yendwangu okwashona khona abasebenzi abangu-112 ngenxa yomlilo ngenyanga edlule, kodwa abasinda ababoni ngokufanayo. Ngeke bakwazi ukuhlala emakhaya.
Amafemu afana naleyo eyasha ngoNovemba 24 awandile kanti abantu baphila ngawo kuleliya lizwe elikhungethwe ububha, njengoba manje iningi labasebenzi abangaphezulu kuka- 1 200 abasinda selisele lingenamisebenzi.
Ngisho noDipa Akter, owaphuma ngewindi esitezi sesithathu ufuna ukubuyela eTazreen Fashions.
"Uma abaphathi befemu beyivula futhi ifemu maduzane, sizophindela siyosebenza," kusho lo msebenzi oneminyaka engu-19 ubudala.
"Uma ivalwa isikhathi eside kuzomele sizame ukubheka ezinye izindlela."
Kwaphela imizuzu engu-25 u-Akter ezama ukwehla aye ezansi kodwa ngenxa yentuthu akakwazanga waze waphoqeleka ukuba aphume ngewindi, kanti uthi yayingasekho enye indlela ayengenza ngayo."
Kumanje akakwazi ukuhamba kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Kusulwe isikweletu seGuinea
2012-09-27 14:05
Conakry - Isikweletu esingaphezu kuka-$2.1 billion ebesikweletwa yiGuinea sicishiwe nokuzokwenza leli lizwe lithole ukuphefumula ngemuva kokumpintsheka iminyaka.
Isikweletu lesi kuthiwa besilokhu sikhula njengoba izwe beliphethwe ngondlovukayiphikiswa isikhathi eside.
Izwe leli liphumelele ekutheni lingene ohlelweni lwe-International Monetory Fund kanjalo neWorld Bank, olulekelela amazwe athwele kanzima.
Isinqumo sokwelekelela iGuinea kulesi sikweletu, simenyezelwe ngabe-IMF neWorld Bank ngoLwesithathu.
"Lokhu kuzosiza iGuinea ikwazi ukuziphilisa ngezokumbiwa phansi," kusho usomnotho u-Ansoumane Camara.
Kuthiwa izinkinga zezwe zagqama ngesikhathi kubusa uLansana Conte, owaphangalala ngo-2008, izwe liye okhethweni lokuqala lwentando yeningi ngonyaka ka-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubulawe 141 eSyria - Inhlangano
2013-02-26 14:02
Beirut - Okungenani abantu abangu-141 abahlanganisa nezingane, babulewe eSyria, ngesikhathi amasosha edubula edolobheni i-Aleppo ngesonto eledlule, kusho abenhlangano iHuman Rights Watch (HRW).
Inhlangano isho kanjena ngemuva kokuthi omunye wabacwaningi ehambele kuleli dolobha.
Ukuhlasela lokhu sekuthole ukugxekwa, kwathiwa kungukuhlukumeza amalungelo abantu bezwe, i-Aleppo, iyidolobha elikhulu kuleli lizwe elihlaselwe yizimpi zokuzama ukuchitha esikhundleni uMengameli uBashar Assad.
Amaphekulazikhuni asedle amanye amadolobha, nokho uhulumeni namanje nguye osaphethe izifundazwe eziningi, yize ziqhubeka izehlakalo zezimpi eziqhubeka emigwaqeni.
Umcwaningi wakwa-HRW obehambele e-Aleppo uthi kucekelwe phansi amabhilidi angu-20.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP